Angkatan Udara Tentera Uthmaniyyah Dalam Sejarah

Sejarah penerbangan dalam tentera Turki bermula pada tahun 1909 ketika Perancis dijemput ke Istanbul untuk melakukan demonstrasi, sejak itu, pemerintah tentera Uthmaniyyah nekad memulakan kajian dalam bidang ini.

Pada 2 Disember tahun yang sama, ruang udara Turki menyambut ketibaan pesawat temp*r buat julung kalinya, setelah menerima undangan dari Menteri Per*ng Uthmaniyyah, Mahmut Şevket Pasha, seorang juruterbang Belgium bernama Baron de Catters datang ke Istanbul dan melakukan persembahan penerbangan dengan pesawat biplane (pesawat bersayap ganda) Voisin.

Semasa Baron de Catters terbang di udara Istanbul, terdapat ramai dari kalangan pegawai Uthmaniyyah menyatakan rasa kagum:

“Mesin terbang yang kami saksikan masih agak sederhana.  Walaupun tidak dapat dijangka dari sekarang sejauh mana mesin ini akan berkembang di masa depan, kami berpendapat bahawa manusia akan mampu bersiar-siar di udara dalam masa terdekat. Walaupun mungkin tidak sesuai untuk menghasilkan variasi jenis pengangkutan sebegini dalam waktu terdekat, mungkin tidak lama lagi mereka akan memainkan peranan secara aktif di medan per*ng.”  (petikan disahkan oleh Stuart Kline)

Hasil kajian awal mula membuahkan hasil tidak lama kemudian, langkah penting diambil dengan mengirim delegasi ke International Aviation Conference di Paris. Pada akhir tahun 1910, keputusan dibuat oleh Perintah Tertinggi Uthmaniyyah untuk menghantar pegawai mereka ke Eropah bagi dilatih sebagai seorang juruterbang.

Namun kerana kesulitan dari segi kewangan yang dihadapi oleh Uthmaniyyah pada masa itu, rancangan ini terpaksa ditunda. Hanya segelintir pelajar Turki yang telah lama tinggal di Paris dibawa menyertai sekolah penerbangan hingga berjaya mendapatkan sijil kelayakan mereka di sana.

Mahmut Şevket Pasha telah lama menjangka akan kepentingan penerbangan dalam ketenteraan, dia menyedari hakikat bahawa negara-negara Eropah berlumba-lumba untuk memperkasakan pasukan udara mereka.

Pada bulan Jun 1911, dia mengarahkan Lt.Col. Süreyya Bey untuk mendapatkan belon udara dan pesawat bagi mengatur latihan untuk juruterbang dan untuk menyelaraskan pembinaan fasiliti penerbangan. Akhirnya Suruhanjaya Penerbangan ditubuhkan di bawah payung Unit Penyelidikan Saintifik Kementerian Per*ng Uthmaniyyah.

Lapan tahun selepas kejayaan penerbangan Wright Brothers, Turki meraih kedudukan di antara rakan sejawatnya iaitu Amerika Syarikat, British, Perancis, Jerman, Itali, Austria dan Russia dalam bidang penerbangan.

Suruhanjaya Penerbangan mengumpulkan maklumat mengenai kemajuan bidang penerbangan Eropah melalui atase-atase tentera Uthmaniyyah yang berada di ibu negara Eropah. Salah satu atase yang melapor kepada suruhanjaya tersebut adalah yang berada di Berlin, Mayor Enver Bey, yang menulis tentang belon udara dan artileri anti-belon udara.

Pada bulan Julai 1911, dua orang pegawai elit Uthmaniyyah, iaitu Kapten Kavalri Fesa Bey dan Lieutenan Jurutera Yusuf Kenan Bey, dihantar ke Sekolah Penerbangan Bleriot di Perancis untuk dilatih sebagai juruterbang.

Ketika Itali menceroboh Tripolitania, Uthmaniyyah masih belum bersedia untuk menggunakan pesawatnya dalam pertemp*ran. Terdapat percubaan untuk membeli pesawat dari Perancis dan menghantarnya ke medan per*ng melalui Algeria, tetapi rancangan ini gagal dilaksanakan.

Sementara itu, tentera Itali mengerahkan angkatan tentera udara dengan kekuatan sebanyak 28 buah pesawat pejuang dan 4 buah belon udara, ia menjadikan Itali sebagai negara pertama yang menggunakan pesawat pejuang tentera dalam peper*ngan.

Sesungguhnya Per*ng Turko-Itali merupakan per*ng “pertama” yang melibatkan pesawat dalam ketenteraan. Pasukan Uthmaniyyah melepaskan tembakan terhadap pesawat pejuang Itali pada 15 Disember 1911, sekaligus menjadi operasi artileri anti-pesawat yang pertama sepanjang sejarah ketenteraan dunia.

Pesawat pertama yang terhempas dalam peper*ngan adalah pesawat yang dipandu Lt. Manzini, ia telah ditembak jatuh pada tarikh 25 Ogos 1912 dan pesawat pertama yang ditawan adalah pesawat Kapten Moizo, pada tarikh 10 September 1912.

Perintis Penerbangan Turki

Kapten Fesa Bey dan Lieutenan Yusuf Kenan Bey telah berjaya menamatkan latihan mereka di Perancis pada bulan Mac 1912 dan ber*ngkat pulang ke tanah air. Mereka menjadi juruterbang ketenteraan pertama untuk Empayar Uthmaniyyah, dan mereka diberikan dua buah pesawat REP Deperdussin, yang merupakan sebahagian di antara 15 pesawat yang dibeli melalui sumbangan yang dikumpulkan dari kalangan rakyat.

Dengan pesawat ini, Fesa Bey dan Yusuf Kenan Bey telah terbang di ruang udara Istanbul pada 27 April 1912, mereka menjadi juruterbang Turki pertama yang menerbangkan pesawat di ruang udara tanahair mereka.

Uthmaniyyah membuka Sekolah Latihan Penerbangan di Yeşilköy, terletak di pinggir kota Istanbul, pada 3 Julai 1912, dan mula melatih juruterbang mereka sendiri. Pengarah pertama sekolah itu ialah Mejar Mehmet Cemal Bey. Ini merupakan satu langkah penting ke arah pembangunan bidang penerbangan ketenteraan Turki.

Pada waktu itu, terdapat beberapa kemajuan yang signifikan dalam penyelidikan bidang penerbangan Turki, jumlah personel terlatih meningkat, skuadron udara dibentuk dalam unit ketenteraan, dan juruterbang diberikan tugasan aktif di pengkalan.

Pada masa itu tentera Uthmaniyyah memiliki 17 buah pesawat dan 18 orang juruterbang (Fesa dan Yusuf Kenan dilatih di Bleriot; Salim, Fevzi, Nuri, Refik, Mithat, Şükrü, Salim dan Cemal dilatih di REP Flight School; Fethi, Aziz, Saffet, Fazıl, Abdullah, Sabri dan Mehmet Ali dilatih di Bristol Flight School).

Pada bulan Oktober 1912, negara-negara Balkan mengisytiharkan per*ng terhadap Empayar Uthmaniyyah.  Sembilan pesawat temp*r dan empat pesawat latihan mengambil bahagian dalam Per*ng Balkan. Selama fasa pertama per*ng tidak ada kejayaan yang signifikan bagi juruterbang Turki, bahkan empat buah pesawat mereka hilang.

Namun, fasa kedua dengan misi pemantauan melalui penerbangan rondaan yang berjaya telah dilaksanakan oleh juruterbang seperti Fesa Bey, Salim Bey, Fethi Bey, Fazıl Bey dan Kemal Bey, ia secara tidak langsung telah banyak menyumbang kepada hasil ser*ngan balas Uthmaniyyah yang berjaya terhadap negara-negara Balkan.

Belon udara pertama yang diperoleh Tentera Uthmaniyyah iaitu Parseval PL-9 telah diterbang tinggi di udara Yeşilköy pada 23 Julai 1913. Krew yang terdiri daripada pegawai dan jurutera Jerman dan Turki yang mengendalikan belon itu berjaya terbang hingga mencapai ketinggian 300 meter.

Penerbangan Jarak Jauh

Dengan berakhirnya Per*ng Balkan, yang menyebabkan Tentera Uthmaniyyah tidak lagi memiliki satu pun pesawat yang berfungsi, kajian dimulakan untuk mereformasi dan membangunkan sistem penerbangan ketenteraan Uthmaniyyah.

Seorang kapten tentera udara Perancis, Marquis de Gois de Mazeyrac, dilantik sebagai tenaga pengajar, pesawat yang baru dibeli dan Sekolah Penerbangan Tentera Laut dibuka di Yeşilköy.

Sementara itu, Lieutenan Nuri Bey dan Lieutenan Hami Bey terbang dengan pesawat Deperdussin dari Edirne ke Istanbul. Penerbangan jarak jauh pertama tentera udara Uthmaniyyah itu mengambil masa tiga jam lima minit.

Lima hari selepas penerbangan yang berjaya ini, pada 29 Oktober 1913, Kapten Salim Bey dan Kapten Kemal Bey terbang di atas Laut Marmara dan pada 30 November 1913, Belkıs Şevket Hanım, ketua Persatuan Hak Asasi Wanita menjadi salah seorang wanita Turki pertama yang menerbangkan pesawat tentera selain daripada Sabiha Gökçen (anak angkat Mustafa Kemal Ataturk).

Inilah era yang merintis dunia penerbangan dan melahirkan juruterbang yang berani sekaligus mendorong diri mereka dengan pesawat mereka ke tahap maksimum. Pada awal tahun 1914, ketika dunia sedang memuji juruterbang Perancis yang berjaya terbang dari Paris ke Kaherah, pihak berkuasa Uthmaniyyah memutuskan untuk melakukan penerbangan yang serupa di seluruh Empayar mereka.

Pada bulan Februari 1914, satu ekspedisi dilancarkan dengan tujuan untuk melakukan penerbangan sejauh 2,370 km dari Istanbul ke Iskandariah di Mesir. Berikut adalah laluan yang diluluskan oleh pihak berkuasa: Istanbul-Eskişehir-Afyon-Ulukışla-Adana-Aleppo-Homs-Beirut-Damsyik-Baitmaqdis-El Arish-Port Said-Kaherah -Iskandariah.

Ekspedisi itu sangat penting kerana juruterbang Turki akan membuktikan kemampuan mereka dalam penerbangan jarak jauh, ia mengeratkan hubungan wilayah-wilayah di dalam empayar. Penerbangan itu juga dilihat sebagai satu kesempatan untuk menbina prestij yang tinggi lagi tersendiri.

Misi bermatlamat tinggi itu diamanahkan kepada dua pasukan dibawah pegawai tentera Uthmaniyyah. Kapten Fethi Bey dan Kapten Sadık Bey akan menerbangkan monoplane Bleriot XI yang diberi nama Muavenet-i Milliye, sementara Lieutenan Nuri Bey dan Lieutenan Ismail Hakkı Bey akan menerbangkan monoplane Deperdussin B bernama Prens Celaleddin.

Fethi Bey dan Sadık Bey bertolak dari Istanbul pada 8 Februari 1914, dan tiba di Beirut dalam masa tujuh hari. Setelah mereka berlepas dari Beirut, mereka terpaksa melakukan pendaratan kecemasan kerana kerosakan enjin. Setelah pesawat Bleriot itu dibaiki, mereka meneruskan perjalanan menuju ke Damsyik.

Pada 3 Mac, di dalam keadaan cuaca yang teruk di sekitar Dataran Tinggi Golan, pesawat itu terhempas berhampiran Samakh, di sebelah timur Laut Galilea. Fethi Bey dan Sadık Bey telah terkorb*n dalam kemalangan itu. Jenazah mereka dikebumikan di Damsyik, bersebelahan makam Salahaddin al-Ayyubi di sekitar Masjid Umayyah.

Nuri Bey dan İsmail Hakkı Bey telah berlepas dari Istanbul pada hari yang sama dengan rakan mereka Fethi Bey dan Sadık Bey. Pesawat mereka mengalami beberapa masalah teknikal, tetapi mereka berjaya tiba ke Damsyik pada 27 Februari dan Jaffa pada 10 Mac.

Ketika mereka meninggalkan Jaffa untuk ke Baitulmaqdis pada keesokan harinya, pesawat mereka tidak mendapat altitud yang cukup dan terhempas di kawasan berbatu ketika menuju ke arah  laut. Nuri Bey gagal menyelamatkan diri kerana lemas akibat lebihan berat dari pakaiannya ketika dia cuba berenang kembali ke pantai. Jenazahnya juga dikebumikan di Damsyik bersebelahan kubur Fethi Bey dan Sadık Bey. Ismail Hakkı Bey terselamat tetapi mengalami trauma yang amat teruk.

Tugasan itu kemudian diberikan kepada Salim Bey dan Kemal Bey yang ber*ngkat dari Istanbul, menerbangkan pesawat Bleriot XI. Mereka juga terhempas sekali namun terselamat dalam nahas itu, kemudian mereka meneruskan perjalanan dengan pesawat baru dan menyemp*rnakan ekspedisi setelah tiba di Iskandariah pada 15 Mei 1914.

“Perjalanan ini tidak boleh ditinggalkan separuh jalan walaupun kem*tian rakan seperjuangan. Penerbangan ke Kaherah merupakan impian rakyat dan bangsa, ia juga menjadi satu penghormatan bagi juruterbang seperti kami”. — Salim Bey

P*rang Dunia Pertama

Ketika Empayar Uthmaniyyah menyertai Per*ng Dunia Pertama, mereka hanya memiliki tujuh buah pesawat dan sepuluh juruterbang yang siap sedia. Sebaik sahaja Empayar berada dalam peper*ngan, Empayar Russia melancarkan ser*ngan di medan Kaukasus dan Tentera Ketiga yang ditempatkan di sana memohon pesawat untuk melakukan tugas pengintaian.

Dua pesawat Bleriot bernama Edremit dan Tarık bin Ziyad yang akan diterbangkan oleh Fesa Bey dan Salim Bey dibawa menggunakan kapal pengangkut akhirnya ditenggelamkan oleh pihak Russia. Uthmaniyyah kehilangan dan juruterbang mereka yang ditawan dihantar ke kem tahanan di Siberia.

Bagi menjawab kepada permohonan Perintah Tertinggi Uthmaniyyah, sejumlah juruterbang Jerman mengunjungi Tentera Udara Uthmaniyyah pada tahun 1915 dan pegawai-pegawai Turki mula dihantar ke Jerman untuk menerima latihan penerbangan.

Pada masa yang sama, Kapten Erich Serno dari Tentera Udara Jerman diberikan tugas untuk memodenkan angkatan udara tentera Uthmaniyyah. Dia tiba dengan 12 buah pesawat, juruterbang, juruteknik, dan dia dilantik sebagai pengarah Sekolah Penerbangan.

Pada tahun-tahun awal per*ng, ada masalah serius berkaitan dengan pengangkutan pesawat dari Jerman ke Turki. Jerman sedang berper*ng dengan Serbia, manakala Bulgaria dan Romania kekal berkecuali, yang bermakna bahawa laluan darat disekat.

Atas sebab ini, pesawat dibawa ke Hungary Selatan dengan kereta api dan kemudian diterbangkan ke Turki.  Hanya setelah Serbia dikalahkan dan Bulgaria menyertai per*ng dengan memihak Kuasa Tengah, masalah logistik ini akhirnya berjaya diselesaikan. Sumbangan Jerman dari segi pesawat dan juruterbang memainkan peranan penting dalam memperkasakan usaha penerbangan Turki dalam per*ng.

Jumlah pesawat akhirnya meningkat kepada 40 buah pada tahun 1915, dan 90 buah pada tahun 1916. Pihak tentera telah menggunakan sejumlah 450 pesawat semasa per*ng, yang diterbangkan oleh 100 juruterbang Turki dan 150 Jerman.

Pada tahun 1915, ketika pesawat baru dibeli dan juruterbang dilatih di Sekolah Penerbangan, Uthmaniyyah turut mer*ngka semula struktur angkatan udara. Pasukan udara ditubuhkan di Çanakkale, Uzunköprü, Keşan, Adana, Damsyik, Iraq dan Kaukasus.

Hanya sejumlah juruterbang Turki yang bertugas di beberapa skuadron, manakala beberapa juruterbang Turki dan Jerman bertugas secara bersama di pasukan yang lain. Sementara itu, sebilangan kecil unit udara bebas Jerman, yang dikenali sebagai unit Pascha (Filegerabteilungen 300-305) beroperasi selaras dengan unit Turki di Syria dan Palestin.

“Kerjasama Jerman dan Uthmaniyyah memang layak dikagumi. Ia terus berjalan lancar tanpa rintangan. Terdapat ikatan persahabatan di antara mereka. Juruerbang Turki mengorb*nkan keselesaan mereka hanya untuk meringankan beban rakan-rakan Jerman dan itu membantu mereka membiasakan diri mereka dan membuang sentimen perasaan sebagai orang asing. Mereka menghargai pengetahuan teknikal Jerman dan peralatan yang canggih. Juruterbang Turki bekerja keras dengan tekad dan cinta untuk menyerap sepenuhnya pengetahuan itu.  Sebilangan dari mereka menjadi juruterbang pesawat pejuang yang cemerlang, yang lain melakukan operasi pengintaian yang sangat baik”.  — Kapten Serno dalam memoirnya

Sepanjang tempoh ini, Angkatan Udara Uthmaniyyah terdiri daripada unit-unit seperti Sekolah Penerbangan, Stesen Udara, Skuadron Udara, Skuadron Belon Stabil, Artileri Anti-Pesawat dan Stesen Meteorologi. Pasukan Udara Tentera Laut dan Sekolah Penerbangan Angkatan Laut bertugas di bawah Kementerian Tentera Laut.

Ketika pendaratan Bersekutu bermula di Gallipoli, pertahanan Zon Benteng Çanakkale memiliki skuadron udara meliputi empat pesawat (tiga Albatros B1 dan satu Rumpler B1). Skuadron ini terbukti sangat berkesan dalam tugas pengintipan, rondaan dan sokongan.

Pengintip udara telah memainkan peranan penting pada 18 Mac 1915 ketika usah armada Pasukan Bersekutu untuk menembusi Selat Dardanelles telah digagalkan. Kemudian skuadron pesawat pertama, yang dibantu dengan pemerhati Turki dan Jerman dan beberapa pesawat, meneruskan tugas pengintaian dan pengeboman ke atas pasukan British dan Perancis di pulau-pulau luar pesisir.

Bom dijatuhkan menggunakan tangan dan pada waktu itu sistem persenjataan pesawat masih tidak berkesan. Pesawat pertama yang dilengkapi dengan mesingan di kokpit belakang memulakan perkhidmatan pada bulan Ogos 1915.

Pada 5 Julai 1915, sebuah unit penerbangan tentera laut kecil yang terdiri dari Gothaseaplanes tiba dari Jerman.  Seminggu kemudian, empat pesawat baru menambah kekuatan skuadron pertama, yang dibawah perintah Lieutenan dari Jerman, Ludwig Preussner, kemudian diikuti oleh Kapten Tahsin Bey.

Unit ini terus memberikan sokongan udara kepada Tentera Kelima untuk saki baki kempen Gallipoli. Kualiti maklumat yang diberikan oleh laporan pengintaian bertulis ditingkatkan dengan sistem fotografi yang sangat baik setelah kamera yang direkabentuk untuk tujuan ini telah diterima pada musim luruh.

Antara bulan September-Disember 1915, pesawat Fokker Jerman tiba di Gallipoli. Mereka semua diterbangkan oleh juruterbang Jerman, dan walaupun mereka mengambil bahagian dalam aksi tersebut untuk jangka waktu yang singkat, mereka menghasilkan kejayaan besar.

Komander kumpulan ini, Lieutenan Hans Joachim Buddecke berjaya menjatuhkan empat pesawat musuh, selain lima pesawat musuh yang ditembak oleh juruterbang lain, Schulz, Meinecke dan Muhra. Ketika tentera Bersekutu cuba berundur meninggalkan semenanjung Gallipoli, pesawat Fokker Jerman masih terus memburu kapal Inggeris.

Di Palestin, skuadron udara dengan  empat pesawat pada mulanya berperanan menyokong Tentera Darat Keempat. Namun, mereka tidak lagi berguna. Salah satu darinya terhempas semasa latihan, yang lain ditinggalkan begitu  saja.

Tidak ada unit udara yang tersedia untuk kempen di Mesopotamia, namun Uthmaniyyah mula sedar bahawa mereka mungkin boleh menggunakan pesawat British yang ditawan. Lieutenan Fazıl Bey dihantar dari Palestin ke Iraq untuk mengatur operasi ini, namun kebanyakan pesawat British sudah tidak berguna, kerana banyak komponen pentingnya hilang ketika ditawan. Kemudian, pada bulan Disember 1915, Uthmaniyyah menghantar skuadron udara ke medan Mesopotamia.

Tentera Udara Uthmaniyyah memperoleh kuasa penuh hanya pada tahun 1916. Pada bulan Mei 1916, semua unit penerbangan digabungkan di bawah Biro Pemeriksaan Hal Ehwal Udara Perintah Tertinggi Uthmaniyyah. Pada bulan Disember 1916, angkatan udara mereka terdiri daripada 90 pesawat, 81 juruterbang dan 57 pemerhati.

Penstrukturan semula utama angkatan udara Uthmaniyyah berlaku pada bulan Julai 1918. Pada masa itu Tentera Udara mempunyai 46 juruterbang, 59 pemerhati, tiga unit belon pemerhati dan 92 pesawat, 14 di antaranya adalah pesawat laut. Terdapat juga 13 juruterbang dan 22 pelatih pemerhati dan 21 pesawat latihan di Yeşilköy.

Pada 30 Oktober 1918, gencatan senjata ditandatangani dan pasukan Sekutu mula menguasai wilayah-wilayah Uthmaniyyah. Dengan berlakunya perjanjian ini, aktiviti penyingkiran bermula dalam tentera Uthmaniyyah, dan juruterbang Jerman mula meninggalkan negara itu.

Pasukan Bersekutu mengambil alih Stesen Udara Safraköy di utara ke Yeşilköy dan menempatkan unit udara mereka sendiri di sana. Biro Pemeriksaan Utama Tentera Udara dibubarkan dan yang tinggal hanyalah sekadar plat nama buat kenangan.

Kemudian, terdapat usaha untuk mewujudkan tiga stesen udara (di Istanbul, Izmir dan Konya) dan dua skuadron udara (di Elazığ dan Diyarbakır) melalui usaha juruterbang Turki menggunakan peralatan-peralatan yang tersisa dari per*ng. Namun, pada 25 Jun 1920, Kementerian Per*ng menutup seluruh Biro Pemeriksaan Utama Tentera Udara sepenuhnya dan membubarkan seluruh anggota angkatan udara. Ini mengakhiri zaman angkatan udara tentera Turki Uthmaniyyah.

RUJUKAN:


Pembukaan Baitulmaqdis Dibawah Salahuddin Al-Ayyubi

Kalau Zionis nak belajar adab seorang pahlawan Islam penuh kebaikan, penuh adab, dalam menyantuni para musuh, maka inilah kisah yang harus mereka tanam dalam jiwa. Betapa santunnya umat Islam melayan penghuni Baitulmaqdis.

Kekalahan Tentera Salib di Hattin telah membuka laluan kepada penaklukan demi penaklukan Salahuddin Al-Ayyubi ke atas kota-kota dibawah kuasa tentera Kristian sehinggalah akhirnya, satu-satunya kota yang belum ditakluk ialah Baitulmaqdis itu sendiri.

Ketika itu, Kota Jerusalem telah kekurangan pejuang-pejuang pertahanan kota kerana telah dikalahkan dalam p.epera.ngan di Hattin. Kota tersebut dipertahankan oleh Balian of Ibelin, seorang bangsawan yang setaraf dengan Raja Jerusalem.

Pada 20 September 1187, Salahuddin memulakan ser.ngan ke Kota Jerusalem. 9 hari kemudian, tentera islam berjaya memecahkan tembok utara Jerusalem, tempat di mana ia dirobohkan pada 1099 dahulu, namun Salahuddin tidak terus menyerbu Kota Jerusalem.

Melihatkan Kota Jerusalem yang telah tiada harapan untuk dipertahankan, Balian berjumpa Salahuddin. Pada mulanya beliau mahu Salahuddin tidak membvnuhnya tetapi Salahuddin tidak menjanjikan apa-apa. Lantas, Balian of Ibelin berkata:

“Wahai Sultan, ketahuilah bahawa kota ini mengandungi jumlah penduduk yang sangat ramai. Mereka teragak-agak untuk teruskan p.rang, kerana mereka sayangkan hidup dan takutkan m.ti.

Tetapi, jika kami melihat kem.tian sudah tidak dapat dielakkan. Dengan Nama Tuhan, kami akan memb.nuh perempuan-perempuan dan anak-anak kami dan bakar semua yang kami ada.

Kami tidak akan tinggalkan kepada kamu walau satu dinar, satu dirham, lelaki atau perempuan untuk dijadikan tawanan. Kemudian, kami akan musnahkan Batu Suci, Masjid Al-Aqsa dan banyak lagi tempat, kami akan b.nuh 5 ribu tawanan islam yang kami ada dan akan memb.nuh semua haiwan.

Akhirnya, kami akan keluar dari Jerusalem dan bertarung sehingga ke titisan darah yang terakhir. Tiada seorang pun daripada kami yang akan m.ti melainkan memb.nuh beberapa ribu orang-orang kamu.”

Salahuddin tidak rasa terancam dengan terma-terma Balian tersebut. Baginda kelihatan tidak mudah untuk berlembut. Baginda berbincang dengan penasihat-penasihat di kiri kanan baginda.

Akhirnya, baginda memutuskan bahawa setiap warga Jerusalem perlu membeli kebebasan mereka. 10 dinar bagi lelaki, 5 dinar bagi perempuan dan satu dinar bagi kanak-kanak. Balian pada awalnya bersetuju dengan perjanjian tersebut tetapi memohon pengecualian terhadap golongan miskin.

Sebagai gantinya 30,000 dinar untuk pembebasan 7,000 fakir miskin. Salahuddin bersetuju dengan terma tersebut dan Balian menyuruh tenteranya menyerah dari kota Jerusalem.

Seterusnya, pada Hari Jumaat, 2 Oktober 1187 bersamaan dengan 27 Rejab 583 H, Salahuddin memasuki Kota Jerusalem seperti Saidina Umar Al-Khattab, masuk tanpa senjata dan dengan kerasnya mengarahkan amir-amirnya untuk tidak menyentuh sesiapa sahaja di dalam kota tersebut.

Tarikh yang dipilih oleh Salahuddin sangat simbolik kerana pada tarikh yang sama, diisrakkan Nabi Muhammad s.a.w ke Kota Baitul Maqdis dalam peristiwa Israk Mikraj.

Salahuddin menguatkan pertahanan di Gereja-gereja orang Kristian dan mengumumkan bahawa orang Frank boleh melawat ke Kota tersebut bila-bila masa.

Dalam masa yang sama, baginda membersihkan Kubah As-Sakhra dan Masjidil Aqsa daripada salib-salib dan simbol-simbol Templar dan menyiramkan air mawar ke tembok-tembok masjid tersebut.

Kebanyakan masyarakat Latin yang kaya menjual harta benda mereka dan meninggalkan kota tersebut dengan bayaran 10 dinar sahaja. Hartanah mereka kebanyakannya dijual kepada orang kristian Ortodoks atau Jacobite yang bercadang terus tinggal di sana.

Selebihnya diambil oleh Salahuddin dan dijual kepada penempatan yahudi di sana. Bermula dari sinilah, Yahudi kembali semula ke Kota Baitul Maqdis. Atas jasa Salahuddin Al-Ayyubi, Yahudi dapat kembali ke tanah suci mereka selepas dihalau dari Baitulamaqdis oleh tentera Salib.

Ramai orang miskin yang beratur di pinggir pagar kota untuk meminta sedekah kerana tidak mempunyai 10 dinar. Al-Adil, adik Salahuddin memohon pembebasan ribuan mereka tanpa bayaran dan Salahuddin bersetuju. Ditambah 1200 yang lain yang diminta oleh Balian dan Paderi Agung mereka.

Salahuddin kemudiannya mengumumkan orang-orang tua akan dibebaskan secara percuma manakala balu-balu dan anak-anak yatim, bukan setakat dibebaskan dengan percuma, malah diberi sedikit bantuan selepas mereka dibebaskan.

Tindakan Salahuddin ini ditegur oleh Bendahari Negaranya, namun baginda menegaskan bahawa baginda membebaskan Baitulmaqdis bukanlah kerana kekayaan, tetapi sebagai tanggungjawab kepada agamanya.

Maka, Baitulmaqdis kembali ke tangan tentera islam.

Pengajarannya? Tak malukah wahai Zionis apabila anda melayan anak cucu penakluk sebaik, sehebat Salahuddin dengan memb.nuh mereka? Tidak malukah wahai para Evangelist Zionist, tidakkah anda berasa malu untuk menghadap Salahuddin kelak di sana nanti kalau inilah angkara kalian?


Sejarah Sudoku Yang Korang Tak Tahu

Graeco-Roman Square telah diperkenalkan sekitar abad ke-18 oleh Leonhard Euler, genius kelahiran Basle, Switzerland. Konsep Graeco-Roman Square menggunakan grid huruf yang terdiri daripada kombinasi empat huruf Greek dan empat huruf Latin. Huruf Greek terdiri daripada Alpha (α), Beta (β), Gamma (γ ) dan Delta (δ) manakala huruf Latin pula terdiri daripada huruf A, B, C dan D.

Berdasarkan gambar rajah di atas, nampak macam sama seperti Sudoku, betul tak? Ya, saya setuju. Graeco-Roman Square merupakan asas kepada tercetusnya idea Sudoku yang kita kenali pada hari ini. Memang sama tapi bukan dia.

Evolusi Sudoku

Pada awalnya, Sudoku dikenali sebagai ‘ Number Place ’ di Amerika Syarikat. Howard Garns, pesara arkitek Indianapolis, merupakan indvidu yang mencetuskan idea grid 9 x 9 yang kita kenali pada hari ini. Pertama kali ‘ Number Place ’ diperkenalkan adalah pada tahun 1979 dalam majalah  Dell Pencil Puzzles and Word Games.

Beralih ke timur pula, permainan ini mula diperkenalkan di Jepun dengan nama Sudoku pada tahun 1984, lewat beberapa tahun selepas diperkenalkan di Amerika Syarikat. Mengapa Sudoku? Nama Sudoku merupakan nama singkatan bagi nama panjangnya dalam bahasa Jepun  iaitu  “Suuji wa dokushin ni kagiru” yang bermaksud ‘nombor perlu wujud sekali sahaja’. Nama yang panjang ini kemudiannya disingkatkan menjadi Su Doku, yang membawa maksud ‘satu nombor ’.

Populariti Sudoku di dunia timur pada waktu itu tidaklah semegah di dunia barat. Semasa diambang ‘kepupusan’,  muncullah Wayne Gould sebagai ‘hero’ yang memperkenalkan semula Sudoku pada dunia timur. Kisahnya bermula apabila beliau bercuti di Jepun pada Mac 1997.

Semasa bercuti, beliau ada berkunjung ke sebuah kedai buku di Jepun dan menemukan Sudoku di dalam kedai tersebut. Semenjak dari itu, beliau mula meminati Sudoku dan mengambil masa selama 6 tahun untuk membina sebuah program komputer untuk menghasilkan bentuk – bentuk soalan Sudoku yang rawak dan boleh dimainkan melalui komputer.

Maka, dipenghujung abad ke-19 inilah merupakan tempoh waktu bagi Sudoku berevolusi dan beradaptasi dengan budaya majmuk masyarakat dunia, seterusnya mula membuka mata dan menarik minat mereka terhadap Sudoku.

Sudoku Seharian

Satu kolaborasi kajian saintifik besar-besaran telah dilaksanakan oleh University of Exeter  dan King’s College London mengenai Sudoku. Seramai 19 000 sukarelawan atau responden telah mengambil bahagian dalam kajian ini. Jurang umur responden adalah dalam lingkungan 50 hingga 93 tahun. Setiap responden diberi 10 soalan lengkap ujian kognitif seperti padankan kata dan teka – teki nombor atau Sudoku, utuk dilaksanakan setiap hari selama seminggu.

Hasil kajian mendapati bahawa, responden yang menyelesaikan masalah Sudoku setiap hari, mempunyai kapasiti mental seperti individu yang berumur 8 tahun lebih muda daripadanya dan mendapatkan skor yang lebih tinggi berbanding responden yang lain. Para saintis percaya bahawa aktiviti penyelesaian masalah seperti Sudoku membantu dalam meningkatkan prestasi otak dan melindungi otak dari sebarang penyakit saraf yang berkaitan di masa akan datang. Jom main Sudoku !

RUJUKAN:


Bangsa Rusia Sedang Kembali Ke Ajaran Pagan

Katanya bangsa Rusia sedang meninggalkan Gereja Ortodoks dan kembali ke agama paganisme terdahulu. Sampai sekarang ada cabang neo-paganisme bagai.

Pertama sekali, laporan gini pihak gereja takkan gelabah. Orang dah taknak beramal ibadat tu perkara biasa dah. Ada yang masuk Islam. Ada yang jadi atheist. Dan sekarang ni ada yang masuk neo-paganisme.

Tapi pilihan ni menarik untuk diperhalusi sebab neo-paganisme ni bukan agama pun. Tiada rasul. Tiada wakil Tuhan. Tiada kitab ketuhanan. Jadi macam mana mereka beramal? Menurut seorang lelaki yang jadi ‘magus’, mereka menyebut nama dewa-dewi. Mereka angkat tangan ke langit bukan kerana dewa-dewi ada kat langit tapi ada dalam hati. Mereka berpijak pada bumi “Mother Earth” dan menyebut nama dewa “Father Heaven”.

Kemudian mereka mengucap salam pada Dewa Api, Svarozhitch, dan Dewa Matahari, Yarilo. Segala benda – dari ucapan salam sampai ke lafaz ritualistik – dibuat sendiri. Self-invention. Kerana semua benda ni tidak tercatat. Menurut seorang sarjana arkeologi, paganisme terdahulu wujud dalam bentuk kronikel jer. Tak banyak diterangkan, itupun apa yang diterangkan belum tentu betul.

Ini adalah kerana Gereja Ortodoks dah terlalu lama menaungi bangsa Rusia sampai ke tahap agama paganisme dah terbasmi secara sendiri.

Jom hayati keindahan etnik Slavik dengan buku HUJAN EMAS DI TANAH SLAVIK. Kami ada DISKAUN besar ni: https://bit.ly/pratempahslavik


Simo Hayha: Sniper Paling Membunuh Dalam Sejarah

Semasa P.erang Musim Sejuk (1939-1940) tercetus antara Finland dengan Kesatuan Soviet, seorang wira Finland muncul sebagai duri dalam daging kepada pihak Soviet. Simo Hayha digeruni pihak musuh kerana bertanggungjawab memb.unuh 500 orang tentera Soviet dengan menjalankan peranannya sebagai pen.em.bak hendap.

Hayha atau Kem.atian Putih (gelaran pihak Soviet kepadanya) dilahirkan pada 17 Disember 1905 di Raujarvi, Viipuri, Finland (kini merupakan sebahagian daripada wilayah Rusia). Beliau merupakan seorang petani dan suka melakukan pelbagai hobi. Ini termasuk berski, memb.ur.u dan mene.m.bak.

Apabila P.erang Musim Sejuk tercetus, Hayha pada ketika itu berusia 33 tahun dan menyambut ulang tahunnya yang ke-34 di medan Kollaa. Dalam tempoh 98 daripada 105 hari pep.erangan, beliau merupakan sebahagian daripada Rejimen In.fantri Ke-34, Batalion Keenam. Hayha tidak sempat menghabiskan minggu terakhir pep.erangan di medan selepas mengalami kece.der.aan dan terpaksa dirawat di hospital.

Dalam tempoh tersebut, beliau menghabiskan masanya dengan menghendap dan mensasarkan pihak musuh dengan ketepatan yang menakutkan. Pada satu ketika, Hayha pernah memb.unuh 25 orang tentera Soviet dalam sehari.

Disebabkan rekodnya sebagai pene.mba.k tepat, bukan sekali pihak Soviet cuba memb.unuhnya. Misalnya, selepas berjaya men.em.bak m.ati seorang tentera Soviet, mereka membalas dengan melancarkan s.erangan m.or.tar terhadap kedudukannya. Bagaimanapun, Hayha terselamat dalam insiden tersebut tanpa sebarang kece.der.aan.

Jadi, apa rahsianya sebagai pene.mba.k tepat? Hayha memberitahu beliau tidak pernah merasa takut apabila berkhidmat sebagai askar. Malah, beliau sentiasa mencari kaedah kreatif untuk bersembunyi daripada dikesan musuh dan mengelirukan pihak lawan.

Contohnya, Hayha suka mencurah air ke dalam salji sebelum men.emb.ak dari kedudukannya. Tindakan itu dibuat bagi melindungi muncung senapang yang mengeluarkan cahaya te.mba.kan daripada dikesan pihak musuh. Hayha juga bijak memanfaatkan asap, bunyi dan t.emb.akan artileri untuk melindungi pergerakannya bila bertukar posisi.

Kebiasaannya, beliau menggunakan raifal M/28-30, raifal standard yang diberi kepada semua tentera Finland pada tahun 30-an. Walaupun dianggap sebagai senjata asas, hakikatnya Hayha mahir menggunakannya selepas bertahun-tahun menggunakannya sebagai senjata untuk memb.ur.u. Ini termasuk menetapkan sasaran sekitar 150 meter sekaligus membolehkannya mengatur semula kedudukan sekiranya perlu.

Sesiapa yang melihatnya memeriksa dan membersihkan raifalnya sebelum dan selepas operasi ketenteraan mungkin menyangka Hayha terlalu obsesif. Tetapi hakikatnya, ia perlu dilakukan lebih-lebih lagi dalam cuaca musim sejuk. Dengan suhu yang boleh mencecah -20°C pada satu-satu masa, ia boleh mengakibatkan raifal yang digunakan tidak berfungsi. Bagi pene.m.bak hendap seperti Hayha, itulah talian nyawa mereka bila berada di medan pertempuran.

Satu mitos tentang pene.mba.k hendap ialah mereka suka menggunakan pokok sebagai tempat sesuai untuk melepaskan tem.ba.kan. Tetapi bagi Hayha, ia tidak munasabah atas dua sebab: sukar mencari sasaran dan sekiranya dikesan, tiada jalan untuk melepaskan diri. Dan itu mendorongnya sentiasa bersembunyi di bawah dahan-dahan pokok yang rendah setiap kali memb.u.ru tentera Soviet.

Keupayaannya untuk mene.mb.ak turut dibantu oleh pengalaman sebagai pemb.u.ru semasa muda. Sebagai pemb.ur.u, apabila memb.ur.u haiwan yang bergantung kepada situasi, jenis haiwan dan bentuk muka bumi, Hayha perlu mempunyai pandangan yang tajam. Ini termasuklah mengesan dan mengenali sasaran. Ini kerana setiap sasaran dalam pemb.ur.uan berbeza antara satu sama lain.

Sebagai pemb.ur.u juga, Hayha mesti dapat melihat impak temb.aka.nnya ke atas sasaran. Ini kerana mana-mana sasaran, sama ada haiwan atau tentera Soviet akan cuba melarikan diri sekiranya tem.bak.an pertama tidak mengenai sasaran. Dan Hayha tahu apabila itu berlaku, ia akan melawan sehingga m.ati kecuali ia mengalami kece.de.raan parah dan tidak boleh bergerak.

Ini juga sebab keperluan membaca bentuk muka bumi itu sendiri. Dengan beradaptasi dengan pelbagai bentuk muka bumi, Hayha dapat memperbetulkan kedudukannya semasa men.emba.k dan mempunyai ruang untuk melepaskan diri di medan pert.emp.uran. Ini menjadikannya sebagai pakar bentuk muka bumi sesebuah operasi kete.nt.era.an.

Selain itu, Hayha turut diajar oleh bapanya tentang satu kemahiran penting: kemahiran mengira jarak. Caranya ialah dengan menganggar jarak sasaran sebelum dikira menerusi bilangan kaki. Dalam kebanyakan s.erangan hendap yang dibuat, anggaran yang dibuat tidak lari daripada 150 meter. Di samping itu, Hayha perlu mengambil kira kesan angin dan hujan kerana ia sudah pasti mempengaruhi te.mbak.an yang dibuat.

Melihat semua rahsia ini, tidak hairanlah mengapa tentera Soviet amat takut dengan Hayha. Menjelang hari-hari terakhir pep.era.ngan, beliau mengalami kec.ede.raan selepas terkena t.emb.akan peluru let.upan pihak musuh di Ulismaa pada Mac 1940. Akibatnya, dia jatuh koma dan hanya sedar seminggu kemudian di hospital te.nte.ra. Pada ketika itu, Finland dan Kesatuan Soviet telah memeterai perjanjian damai sekaligus menamatkan P.erang Musim Sejuk.

Disebabkan t.emb.akan tersebut terkena pada mukanya, Hayha terpaksa menjalani 26 pemb.eda.han bagi membetulkan semula rahangnya. Kece.der.aan ini juga mengakibatkan beliau mengalami kesakitan berterusan sehingga ke akhir hayatnya. Selepas tamat p.erang, Hayha kembali menjalani kehidupan solo sebagai petani dan pemb.ur.u sebelum kemudiannya dipindahkan ke Institut Kymi untuk Veteran Yang Tidak Berupaya pada 2001. Kem.atian Putih yang menjadi igauan ngeri pihak Soviet kembali menemui Penciptanya setahun selepas itu pada usia 96 tahun.

RUJUKAN:

Saarelainen, Tapio. (2017). The world’s dea.dli.est sniper: Simo Häyhä. History Extra.


Coriolanus – Kisah Jeneral Rom Yang Dipergunakan Oleh Musuh

Sudah baca Coriolanus tulisan Shakespeare? Kalau belum, di bawah ini ialah ringkasan kisah tulisan Shakespeare yang boleh dijadikan sebagai pengajaran bukan sahaja pada waktu itu, bahkan ketika hari ini.

Coriolanus atau Caius Marcius merupakan general ternama Rom. Coriolanus menempa nama dengan menghambat musuh utama Rom ketika itu, iaitu Volscia – sehinggakan Aufidius, ketua Volscia mendendami Coriolanus. Disebabkan itulah beliau diundi rakyat Rom menjadi ketua mereka. Beliau seorang ‘strong leader’ yang mampu menyelamatkan Rome daripada taklukan Volscia.

Namun setelah beberapa ketika menjadi pemimpin, Coriolanus disisih masyarakat Rom kerana memandang rendah tahap pemikiran rakyat marhaen Rom. Coriolanus dibenci masyarakat Rom dan dianggap diktator serta zalim. Setelah tiada berjawatan, Coriolanus menuju ke musuh lamanya Aufidius di Volscia. Walau pada asalnya ingin menyerahkan diri beliau untuk dibunuh kerana kecewa pada Rom, Coriolanus berjaya dihasut oleh Aufidius untuk menawan Rom sebagai balas dendam.

Aufidius merasakan Coriolanus boleh memenuhkan impian beliau untuk menggulingkan Rom, lantas Coriolanus diangkat sebagai ketua ketumbukan pakatan Volscia menawan Rom. Walaupun kalut dan gentar akan serangan yang bakal dipimpin pemimpin lama mereka – Rom bertindak menghantar ibu Coriolanus, Volumnia serta isteri dan anaknya untuk memujuk beliau. Volumnia memarahi anaknya kerana sanggup ‘membakar negara’ dengan kemarahannya. Setelah dipujuk sekian lama, akhirnya Coriolanus bersetuju menandatangani perjanjian damai bagi pihak Volscia dengan Rom.

Apabila pulang ke Antium, iaitu ibukota Volscia setelah perjanjian damai tersebut, Coriolanus dibunuh oleh Aufidius yang menganggap Coriolanus membelot beliau. Aufidius tidak kisah dengan Coriolanus sebenarnya – kerana bagi Aufidius, Coriolanus cumalah bidak catur bagi membolehkan beliau menguasai Rom.

Aufidius menunggang kepakaran dan kehebatan strategi perang Coriolanus untuk membinasakan Rom sendiri. Bila Coriolanus sudah tidak berminat meguasai Rom bagi pihak Aufidius, percaturan Aufidius kacau – lantas menyebabkan beliau membunuh Coriolanus.

Dengan matinya Coriolanus tamatlah satu riwayat tragedi yang menjadi pengajaran penting dalam politik. Dalam pelbagai kupasan politik di Barat khususnya di Britain, Coriolanus akan disebut-sebut sebagai salah satu pengajaran politik.

P.S: Kalau malas baca boleh tonton filem sama lakonan Gerard Butler dan Ralph Fiennes, tapi ditempatkan di era moden.


Fenomena Phubbing Zaman Moden

Teknologi telefon pintar telah wujud bersama kita selama sepuluh tahun dan memainkan peranan yang penting dalam kehidupan. Kita menggunakan telefon pintar untuk swafoto, berhubung di media sosial, membaca suratkhabar, dan bermain permainan interaktif. Kebanyakan orang akan memeriksa telefon bimbit mereka di akhir aktiviti mereka pada waktu malam dan memeriksa telefon bimbit pada permulaan pagi hari mereka. Tidak lupa juga penumpang bas dan penumpang tren, semuanya secara berterusan memandang ke arah telefon pintar mereka; juga mereka yang berada dijalanan dan orang lain juga menyedarinya seolah sudah lali terhadap fenomena itu. Tidak ragu lagi bahawa telefon pintar telah mengubah cara kita berpelakuan dan kehidupan kita.

Telefon pintar menyediakan satu platform untuk membuatkan manusia kekal berhubung rapat dengan keluarga dan rakan-rakan, dan kepelbagaian fungsi yang membuatkan terciptanya perasaan keterkaitan dengan orang lain, tetapi penggunaannya yang secara berlebihan boleh mengakibatkan pengguna telefon pintar melupakan interaksi secara bersemuka atau dua hala. Mengalihkan perhatian kepada telefon pintar semasa berurusan dengan orang lain, adalah satu kelakuan yag dikenali sebagai ‘phubbing’, satu singkatan dari perkataan ‘phone’ dan ‘snubbing’, dan secara umumnya dianggap satu perbuatan tidak sopan atau tidak sesuai di dalam konteks interaksi sosial.

Jika ‘phubbing’ dianggap tidak sopan dan tidak sesuai, apakah kesan daripada perlakuan tersebut ke atas perhubungan? Adakah ianya diterima bergantung kepada tahap keakraban pasangan tersebut, atau adakah kesannya lebih buruk oleh sebab tahap keakraban pasangan tersebut? Lebih lagi, adakah kelainan gender memainkan peranan dalam memberikan reaksi emosi dan jawapan kepada ‘phubbing’?

McDaniel dan Coyne (2016) berpendapat bahawa telefon pintar boleh mengganggu dan menghalang komunikasi secara bersemuka, dengan salah seorang pasangan akan merasa kecewa jika pasangannya menjadi terlalu asyik dengan telefon bimbitnya semasa mereka menghabiskan masa bersama. Sebarang gangguan  semasa pasangan menghabiskan masa bersama mungkin menyebabkan pasangan merasa terganggu,tetapi adakah gangguan disebabkan telefon pintar boleh menyebabkan lebih banyak lagi masalah?

Adakah ‘phubbing’ semata-mata menyebabkan seorang pasangan merasa kecewa dan terganggu disebabkan dia merasa seperti tidak dipedulikan? Ataukah lebih jauh lagi, pasangan tersebut merasa kecewa kerana perasaan cemburu memandangkan kemungkinan memikirkan pasangannya berhubung dengan orang ketiga melalui telefon pintarnya? Harus di ingat bahawa satu aspek dari perasaan cemburu adalah ancaman dalam perhubungan yang dapat dirasai dari orang ketiga.

Hanna Krasnova dan rakan-rakannya membuat kajian tentang perasaan cemburu dalam pasangan ‘phubbing’ dan hasilnya kepada perhubungan (Krasnova, Abramova, Notter & Baumann, 2016). Dalam kajian mereka, mereka melantik peserta dalam lingkungan umur 26 hingga 40, satu kumpulan umur yang selalu suka bertengkar menggunakan telefon pintar, dan dalam pada masa yang sama suka untuk mencari perhubungan romantik yang kekal dan stabil.

Pengkaji bertanyakan kepada peserta untuk direkodkan, bilakah kali terakhir pasangan mereka menggunakan telefon pintar dengan terlalu lama semasa kehadiran mereka.Peserta merekodkan jumlah ini:

(Baki jawapan pertanyaan tersebut adalah menonton televisyen, berjalan dan membeli belah)

Apabila diminta untuk menggambarkan perasaan mereka pada situasi seperti di atas, mereka merekodkan:

Hanya satu perkara yang boleh dikenalpasti dalam perbezaan gender adalah dalam perasaan bahagia, dimana lelaki dilaporkan lebih merasa bahagia dari wanita (Mungkin lelaki merasa lebih bahagia kerana tidak merasa dikongkong). Walau bagaimanapun, berbanding lelaki, wanita dilaporkan lebih merasa marah, sedih dan merasakan pasangan bersikap acuh tidak acuh.

Pengkaji kemudiannya bertanya tentang strategi untuk peserta menangani masalah ‘phubbing’ pasangan. Reaksi mereka adalah:

Dalam perbezaan gender, lelaki dilaporkan memilih reaksi setia berbanding wanita. Lebih lagi, lelaki adalah dua kali ganda berkemungkinan untuk mempamerkan perlakuan meniru aksi, berbanding wanita. Secara keseluruhan, kelihatan lelaki dilaporkan memberi emosi yang lebih positif dan boleh membiasakan diri dengan ‘phubbing’ berbanding wanita.

Akhir sekali, para pengkaji menguji hubungan diantara pasangan ‘phubbing’ , perasaan cemburu, dan kekuatan hubungan (perasaan kebersamaan dan ikatan emosi). Mereka mendapati bahawa bukan setakat perasaan sakit hati atau merasa tidak dipedulikan apabila pasangan mereka menggunakan telefon pintar memberi kesan kepada perhubungan.Malah, ia lebih cenderung menjejaskan perhubungan kerana perasaan cemburu oleh seseorang pasangan apabila pasangannya menggunakan telefon pintar.

Sementara perasaan cemburu sering dibincangkan didalam konteks perhubungan, cemburu sering berlaku dalam situasi yang lain, seperti pasangan menghabiskan masa dengan rakan-rakan, atau semasa di tempat kerja. Secara keseluruhan, perasaan cemburu boleh dikaitkan dengan kemerosotan perhubungan. Kajian terdahulu berkenaan perasaan cemburu mendedahkan bahawa tidak semua ganguan ke atas interaksi sosial dapat dianggap sama; walaupun dari mula usia kita mengalami terlalu lebih perasaan cemburu terhadap objek sosial dari objek yang tidak bernyawa. ( Hart et al, 2004)

Kajian Krasnova ini mendapati, seolah-olah mencadangkan bahawa kita lebih cenderung untuk melihat telefon pintar lebih sebagai objek sosial – bukan sekadar telefon atau komputer – kerana ia membolehkan kita berhubung dengan orang lain. Secara keseluruhan, ia seolah-olah bukanlah disebabkan proses ‘phubbing’ itu sendiri (perasaan seolah-olah tidak dipedulikan), tetapi perasaan cemburu (proses pasangan berhubung dengan orang lain) yang dicetuskan oleh ‘phubbing’.

Artikel terjemahan daripada The Danger of Ignoring Your Partner, Psychology Today.


Kenapa Sesetengah Haiwan Salin Kulit?

Bagi kebanyakan haiwan dari gajah dan buaya hinggalah dolfin dan jerung, membesar tidak menjadi satu isu. Tetapi ia merupakan perkara berbeza bagi sesetengah haiwan seperti ular, labah-labah tarantula dan ketam. Justeru, satu-satunya cara untuk mereka membesar ialah dengan menyalin kulit.

Bagi spesies artropod, struktur rangka luar (exoskeleton) bukan sekadar menyokong badan mereka. Malah, ia turut melindungi mereka daripada menjadi makanan mudah haiwan pemangsa. Rangka luar (exoskeleton) ini boleh datang dalam pelbagai bentuk atau saiz tetapi kebanyakannya dibuat daripada bahan yang sama iaitu kitin (chitin).

Apabila artropod ini sudah bersedia untuk membesar, proses ekdisis (ecdysis) bermula. Lapisan luar rangka luar (exoskeleton). kutikel dan lapisan di bawahnya iaitu epidermis akan membentuk gantian kutikel baru. Artropod ini akan menghela lebih banyak udara bagi mengalihkan cairan ke seluruh badan dengan tujuan memecahkan sutur, bahagian rangka luar (exoskeleton) yang paling lemah.

Lipas misalnya mengambil masa selama 20 minit untuk proses ekdisis (ecdysis). Tetapi proses salin kulit juga dianggap proses merbahaya kerana ia mendedahkan haiwan sebegini sebagai sasaran mudah haiwan pemangsa. Ini kerana rangka luar (exoskeleton) artropod baru mengambil masa berhari-hari sebelum ia menjadi keras.

Berbeza pula dengan hidupan krustasea akuatik seperti ketam. Bagi membantu ia membesar, air akan dibiarkan masuk dalam badan bagi memberi tekanan kepada kelim yang berada di sekeliling badan mereka. Ini membantu hidupan ini menolak keluar cangkerang lama mereka. Lantas, bukan sesuatu yang asing melihat serpihan kulit kosong krustasea seperti ketam bertaburan di pantai – kesan proses penyalinan kulit yang dialami hidupan-hidupan ini.

Bagi spesies araknid pula seperti kala jengking dan labah-labah, mereka tidak mempunyai badan yang lentur untuk mengeluarkan kulit mereka. Jadi, solusi mereka ialah memecahkan kepala dan menarik keluar semua isi yang ada dalam cangkerang mereka.

Peminat kartun pasti tergelak melihat kerenah kura-kura keluar dari cangkerang mereka untuk apa-apa aktiviti harian seperti mandi atau makan. Tetapi hakikatnya, cangkerang haiwan sebegini merupakan sebahagian daripada rangkanya dengan 50 tulang disusun Penciptanya sehingga membentuk reka bentuk geometri yang unik.

Pada bahagian atasnya ialah skut, plat-plat yang bertindih dan diperbuat daripada keratin. Kura-kura akan membuang skut bagi membolehkan cangkerangnya bertambah besar dan membuang alga pada cangkerang. Bagaimanapun, menurut Profesor Emeritus Whit Gibbons dari Universiti Georgia, tidak semua jenis haiwan ini membuang skut dan jika ada, tempoh pembuangannya berbeza-beza.

Bagi reptilia seperti ular dan cicak, proses salin kulit kerap berlaku terutama semasa mereka masih kecil. Sebelum proses salin kulit berlaku, kulit haiwan-haiwan ini akan berubah warna kepada warna suram dan penglihatan mereka kabur. Apabila kulit lama dirasakan terlalu sempit atau tegang, itu merupakan masa terbaik untuk proses salin kulit bermula.

Kebiasaannya, haiwan reptilia ini akan menggaru badan atau kepala pada benda kasar seperti batu atau tunggul kayu bagi menghasilkan lubang pada kulit lama mereka. Apabila kulit tersebut pecah, ia akan merangkak keluar daripada kulit lamanya. Semasa proses ini berlaku, reptilia ini akan bersembunyi dalam persekitaran lembap. Sebaik proses ini selesai, warna kulit baru cicak dan ular akan menjadi lebih terang dan ceria.

Terdapat beberapa manfaat di sebalik proses salin kulit ini. Salah satunya ialah membuang ektoparasit daripada badan. Misalnya, apabila cicak Australia bersalin kulit, ini membantunya membuang hama daripada badan. Ada pula yang makan kulit mereka selepas bersalin kulit seperti katak dan sesetengah spesies cicak. Menurut ahli entomologi dari Oklahoma State University, Andrine Shufran, perbuatan tersebut bukan sekadar menutup jejak mereka tetapi memberi tenaga kepada haiwan-haiwan ini selepas menjalani proses sedemikian rupa.

Menariknya, manusia juga bersalin kulit. Bukan, bukan macam salin baju atau seluar ya. Apabila kulit kita membesar, sel kulit lama akan mati dan jatuh daripada badan. Menurut American Academy of Dermatology Association, manusia mempunyai 19 juta sel kulit per inci pada badan. Dan setiap hari, kita kehilangan 30,000 hingga 40,000 sel kulit. Dan kebanyakan sel mati ini membentuk habuk dalam rumah!

RUJUKAN

Langley, L. (2022, 29 April). Why bugs, tarantulas, and other creatures shed their skin. National Geographic.

Greene, P. 8 ANIMALS THAT SHED THEIR SKIN (WITH PICTURES). Wildlife Informer.


Mitos Melayu Pemalas

Ungkapan Melayu bangsa pemalas dan tidak suka berdikari itu memang ternyata hanyalah satu mitos.

Kalau Melayu bangsa pemalas bagaimana Kedah Tua boleh jadi pusat peleburan besi di dunia? Bagaimana Melaka boleh menjadi antara pusat perdagangan terkaya di dunia? Bukankah undang-undang laut itu pernah digubal di Alam Melayu bagi mengatur aktiviti perdagangan dan pelayaran? Bangsa yang aktif berdagang dan belayar sangat ironi dengan bangsa pemalas.

Bagaimana pepetah-pepatah Melayu seperti “Kalau tidak dipecahkan ruyung, manakan dapat sagunya”, “Yang bulat tidak datang bergolek, yang pipih tidak datang melayang” boleh wujud jika Melayu bangsa pemalas dan tidak berdikari?

Pada tahun 1680an, pedagang-pedagang Inggeris dan Belanda merungut kerana mereka berasa sukar untuk bersaing dengan pedagang-pedagang Melayu. Hal ini disebabkan betapa aktifnya pedagang-pedagang di Alam Melayu menguasai perdagangan di pasar-pasar dan pelabuhan-pelabuhan.

Clifford pula pernah menulis pada tahun 1896 bahawa orang-orang Melayu di Pahang bekerja terus-menerus selama 60 jam tanpa rehat dan mereka berasa malu jika mengeluh akibat kerja keras.

Sebab apa sarapan nenek moyang kita dulu sarapan yang berat-berat? Nasi lemak, pulut ikan masin, nasi kerabu, nasi dagang dan lain-lain. Ini kerana mereka kerja aktif dan berat. Jadual mereka padat sepanjang hari.

Kenapa banyak kampung-kampung Melayu dinamakan ‘Parit’? Parit Sulong, Parit Haji Wahab, Parit Haji Tahir, Parit 1, Parit 6, Parit 8. Ini kerana orang-orang Melayu di kampung-kampung telah pun menggali terusan atau peparitan yang sistematik bagi tujuan pertanian. Kalau mereka bangsa pemalas, pasti mereka tidak akan menggali parit-parit dengan begitu banyak.

Banyak lagi sebenarnya jika ingin ditulis tentang kisah, sisi kerajinan dan kemandirian bangsa Melayu. Insya Allah jika ada masa saya akan nukilkan kisah kerajinan para ulama Tanah Melayu.

Hasanuddin Yusof
Maktab Penyelidikan
Tamadun Islam Nusantara


Gajah: Kereta Kebal Ketenteraan Purba

“Sebahagian daripada gajah-gajah Ptolemy bergerak menghampiri gajah-gajah mvsvh, dan t3nt3ra-t3nt3ra yang berada di atas gajah bert3mpvr dengan sungguh-sungguh, men1k4m menggunakan t0mb4k dan menc3d3rakan satu sama lain, sambil gajah-gajah itu pula ikut bert3mpvr, memperagakan seluruh tenaga hingga buku bertemu ruas.” – Polybius, Histories, Book V

Menurut Patrick Winn, salah seorang penulis The World, gajah p3r4ng boleh dibahagikan kepada dua jenis; iaitu gajah p3r4ng yang terlibat secara langsung dalam pert3mpvran dan gajah yang digunakan sebagai pengangkut (fungsi logistik).

Gajah p3r4ng sememangnya pernah digunakan sebagai unit gempur dalam pelbagai tamadun, baik Carthage di Afrika Utara mahupun Mughal di India.

Gajah p3r4ng dianggap sebagai kekuatan yang ampuh di medan t3mpvr, walaupun tentunya, mereka juga mempunyai kelemahan yang tersendiri. Penggunaannya sebagai unit gempur terhenti pada suatu tempoh sejarah, namun mereka masih terus memainkan fungsi logistik sehingga ke era kebelakangan.

SEJARAH AWAL PENGGUNAAN GAJAH P3R4NG

Sejarahwan meyakini penggunaan gajah oleh manusia berlaku buat pertama kali di India kira-kira 4000 tahun lalu. Pada mulanya, haiwan itu dimanfaatkan dalam kerja-kerja bvruh, seperti membersihkan tanah untuk dijadikan tapak pembinaan atau pertanian, dan juga mengangkut barangan berat.

Tidak lama kemudian, haiwan ini mula digunakan bagi tujuan ket3nt3raan. Sejarahwan masih belum memuktamadkan tarikh terawal penggunaan gajah p3r4ng, namun dianggarkan bahawa ia berlaku sekitar kurun ke-12 Sebelum Masehi.

Apa yang pasti, penggunaannya jelas terbukti pada separuh kedua milenium pertama SM di India. Dalam Pert3mpvran Gaugamela yang berlaku pada tahun 331SM, Raja Darius III dari Parsi dicatatkan membawa sebanyak 15 ekor gajah p3r4ng ketika menghadapi Alexander Agung. Raja Macedonia itu sekali lagi berhadapan dengan pasukan t3nt3ra bergajah dalam Pert3mpran Hydaspes, di mana Raja Porus membawa kira-kira 85 ekor gajah p3r4ng.

PENGGUNAAN GAJAH P3R4NG DI BARAT

Penguasa-penguasa yang menggantikan Alexander turut memanfaatkan gajah dalam bidang ket3nt3raan, khususnya Kerajaan Ptolemy dan Empayar Seleucid yang masing-masing mempunyai akses yang memudahkannya mendapatkan gajah.

Menerusi pengaruh seorang lagi pengganti Alexander, iaitu Pyrrhus dari Epirus, penggunaan gajah p3r4ng tersebar jauh ke barat, khususnya ketika bertembung dengan tamadun Rom. Pyrrhus juga memperkenalkan gajah p3r4ng di Sicily semasa menghadapi Carthage.

Dek berasa kagum terhadap kekuatan gajah, Carthage mula melatih unit gajah p3r4ng yang tersendiri. Bahkan, salah satu episod paling masyhur dalam sejarah ket3nt3raan Carthage juga melibatkan haiwan itu, di mana Hannibal membawa sepasukan gajah p3r4ng merentasi Banjaran Alps pada tahun 218SM.

Selepas memenangi P3r4ng Punic dengan menewaskan Carthage, Rom mula menggunakan khidmat gajah p3r4ng. Antara lain hal ini dapat disaksikan semasa Maharaja Claudius membawa sepasukan t3nt3ra bergajah dalam kempen mem3r4ngi suku Briton.

Selepas kejatuhan Empayar Rom, pengaruh gajah p3r4ng mula hilang dari Eropah. Namun, penggunaannya di timur masih berterusan, khususnya oleh para pemerintah India dan Empayar Mughal.

DARIPADA UNIT G3MPVR HINGGA PENGANGKUT S3NJ4TA

Salah satu kelebihan utama penggunaan gajah p3r4ng adalah kekebalannya dalam menghadapi s3nj4ta-s3nj4ta lazim seperti p3d4ng dan l3mb1ng. Tambahan, kebanyakan gajah p3r4ng dilengkapkan dengan baju pelindung yang sebahagiannya ada disimpan di muzium-muzium sejarah.

Namun, semenjak senj4t4 4p1 diperkenalkan, keberkesanan gajah p3r4ng kian luntur. Misalnya, dalam p3r4ng Burma-British pada kurun ke-19, gajah-gajah p3rang Burma kalah teruk di tangan s3nj4ta-s3nj4ta 4p1 British.

Kian lama, penggunaan gajah p3r4ng makin terhenti. Apapun, ia masih digunakan sebagai pengangkut barang. Dalam P3r4ng Dunia Kedua sebagai contoh, Jepun memanfaatkan gajah untuk mengangkut sen4p4ng dan bekalan ketika mengharungi kawasan belantara.

Begitu juga dengan British, yang turut menggunakan gajah bagi memudahkan kerja-kerja pembinaan. Walaupun gajah tidak lagi digunakan di medan tempvr sesudah s3nj4ta 4p1 diperkenalkan, kefungsiannya dalam logistik ket3nt3raan masih terus dimanfaatkan sehingga tahun-tahun kebelakangan.


Bohey Dulang: Pulau Lelaki Tua Yang Sedang Tidur

Setiap tahun menjelang akhir bulan April sambutan Regatta Lepa-Lepa akan diselenggara bagi meraikan kunikan budaya yang terdapat dalam kalangan masyarakat di daerah Semporna.

Malangnya memandangkan tahun ini sambutan Regatta Lepa-Lepa terpaksa dibatalkan disebabkan oleh pandemik virus Covid-19 yang sedang melanda negara tatkala ini maka satu artikel khas berkaitan Semporna ditulis bagi mengenang sebuah daerah yang sangat hampir di hati penulis ini.

Kali ini kita akan berbicara mengenai Pulau Bohey Dulang. Pulau kedua terbesar dalam gugusan pulau yang membentuk Taman Marin Tun Sakaran. Lokasinya terletak di dalam lingkungan Laut Sulawesi, berhampiran pesisir pantai pekan Semporna, Sabah. Barangkali dahulu namanya kurang dikenali namun kini ia antara tarikan pelancongan yang semakin menempah nama dalam negara kita sejak beberapa tahun lalu.

Istimewanya pulau ini, aktiviti utama yang menjadi tarikan adalah ‘hiking’, satu aktiviti yang lazimnya sinonim dengan aktiviti rekreasi yang dilakukan di darat. Berbaloikah menempuh perjalanan laut yang memakan masa hampir dua jam semata-mata untuk melakukan aktiviti mendaki di sini? anda boleh nilaikan sendiri menerusi pemandangan menakjubkan berikut.

Dalam bahasa Bajau Semporna, Bohey Dulang bermaksud dulang air. Sememangnya lanskap geografi pulau ini yang sungguh unik menampakkannya seakan-akan dulang yang penuh berisi air yang memiliki warna kebiru-biruan yang sangat cantik.

Menurut Azrone Sarabatin dalam artikel beliau mengenai pulau unik ini berjudul Pulau Lelaki Tua Tidur, masyarakat tempatan turut merujuknya sebagai ‘Pu Mattoa Lalla Atoli’. Ya,  pulau ini juga turut mendapat jolokan sebagai ‘Sleeping Old Man’ disebabkan bentuknya yang seakan orang tua yang sedang tidur berbaring.

Pulau Bohey Dulang merupakan pulau berbentuk pergunungan yang dibentuk oleh aktiviti letusan gunung berapi purba. Pulau ini dipisahkan dengan Pulau Bodgaya oleh selat yang sangat cetek. Kawah yang membentuk Pulau Bohey Dulang itu sendiri kini dibanjiri air laut sedalam 25 meter membentuk lagun dengan air berwarna kebiru-biruan yang sangat cantik.

Namun seperti mana lokasi-lokasi unik di seluruh dunia, pulau ini tidak terlepas dari asumsi mistik masyarakat setempat sejak turun-temurun. Menerusi kisah yang pernah didengari penulis sewaktu menuntut ilmu di pekan kecil ini, jauh sebelum Islam hadir di tengah kelompok masyarakat Bajau Semporna, sewaktu mereka masih menganut fahaman animisme, dikatakan Pulau ini berasal daripada tiga beranak, pasangan suami isteri bernama Tetagan dan Gaya/Bodgaya, dan anak mereka, si Bohay Dulang.

Bohay Dulang dikatakan seorang pemuda yang tampan dan digilai ramai gadis namun memilih untuk tidak berkahwin dan mengabdikan dirinya kepada kedua ibu dan bapanya yang telah tua. Dikatakan usia si Bohay Dulang pada ketika itu masih muda belia, baru berumur 18 tahun.

Si Bohay Dulang diperolehi oleh Tetagan Dan Gaya/Bodgaya setelah melangsungkan perkahwinan buat satu jangka masa yang cukup lama, memandangkan ikatan diantara mereka bertiga begitu kuat dan tidak mahu berpisah diantara satu sama lain mereka kemudiannya memilih untuk membunuh diri bersama-sama.

Tetapi perbuatan berkenaan tidak jadi dilakukan kerana konon ia merupakan pantang-larang nenek moyang mereka sejak zaman-berzaman. Akhirnya mereka bertemu dengan seorang bomoh yang tersangat handal dan memohon agar ditukarkan menjadi Pulau. “Bagai Menatang Minyak Yang Penuh”, peribahasa melayu ini begitu kuat menggambarkan betapa dalamnya kasih Tetangan dan Gaya yang sanggup ditukarkan menjadi pulau agar dapat hidup bersama-sama anak mereka selama-lamanya.

Versi cerita rakyat yang lain juga turut mengaitkan Pulau Bohey Dulang dengan kisah seorang gadis yang cantik rupawan bernama Puteri Salamia dari Pulau Bum-Bum. Kecantikan dan kepintarannya telah memikat hati seorang bangsawan daripada sebuah kerajaan yang hari ini telah menjadi sebahagian daripada Selatan Filipina sehingga mendorong Sang Pangeran untuk menghantar rombongan meminang bagi menyunting si dara jelita.

Akan tetapi pinangan yang dirasakan sangat memaksa itu ditambah hati si dara yang sebenarnya telah terpaut dengan salah seorang teruna kelahiran Pulau Bum Bum sendiri akhirnya memaksa Puteri Salamia untuk melarikan diri dan bersembunyi di Pulau Bohey Dulang.

Ringkas cerita Sang Puteri akhirnya dikatakan lenyap tanpa sebarang kesan mahupun khabar berita dan dipercayai telah disembunyikan oleh makhluk ghaib yang menjadi penghuni Pulau Bohey Dulang. Bahkan dikatakan Puteri Salamia sendiri telah menjadi sebahagian daripada makhluk mistik Pulau berkenaan.

Menerusi cerita daripada penduduk tempatan yang tinggal di pulau-pulau berhampiran kadangkala mereka akan masih dapat mendengar suara merdu Sang Puteri sedang menyanyi disusuli bunyi salakan anjing yang sangat misteri sehingga ke hari ini.

Namun barangkali seiring dengan perkembangan zaman lebih-lebih lagi apabila Pulau Bohey Dulang semakin terkenal dalam kalangan pelancong dalam dan luar negara gangguan-gangguan ini tidak begitu dirasakan oleh para pelancong yang datang berkunjung. Barangkali di lain waktu kita akan menyentuh pula mengenai kisah puteri Salamiah ini.

Di sebalik pelbagai kisah mistik dan cerita rakyat yang mewarnai Pulau Bohey Dulang, yang pasti, pulau ini sememangnya wajar diletakkan sebaris dengan destinasi pelancongan utama negara, saban tahun, pengunjung asing baik dari dalam mahupun luar negara  akan bertandang ke pulau ini bagi menikmati percutian mereka. Kunjungan ke Pulau Bohey Dulang pasti akan menjadi sebahagian daripada memori manis anda untuk dikenang sepanjang masa.

BACAAN LANJUT:

1) Sharifuddin Zainal, Mohd Kipli Abdul Rahman, Amsalib Pisali, Patta Ariffin Husin, Arung Salamiah : Signifikasi Kepercayaan Keombokan Dalam Kepelbagaian Permaianan Watak Dan Perwatakan Teater tradisional Etnik Bajau Pantai Timur Sabah, 3rd International Music and performing Arts Conference Proceedings,Universiti Pendidikan Sultan Idris.

2) Bohey Dulang, A Piece of Heaven, Tourism Malaysia official Blog (https ://blog.tourism.gov.my/bohey-dulang-a-piece-of-heaven/ )


Hanya Satu Daripada Empat Maharaja Rom Mangkat Akibat Sebab Biasa

Ada menganggap tugas sebagai Maharaja Rom tugas yang mudah lebih-lebih lagi dengan kuasa dan harta yang dimiliki. Hakikatnya, ia merupakan pekerjaan yang paling merba.ha.ya dalam sejarah manusia. Dan berdasarkan satu kajian terbaru, kema.ti.an para maharaja ini ditentukan oleh satu prinsip matematik yang boleh menentukan kekuatan gempa bumi atau bilangan pengikut di laman media sosial.

Menerusi kajian yang dibentangkan dalam jurnal Royal Society Open Science, daripada 175 orang pemerintah Empayar Rom, hanya 24.5% yang mangkat kerana punca biasa seperti penyakit. Selebihnya sama ada mangkat di medan pertempuran, dibu.n.uh seperti kes Caligula dan Galba atau dipaksa membu.n.uh diri seperti kes Nero. Nasib para maharaja ini boleh digambarkan menerusi satu corak matematik yang dipanggil peraturan kuasa.

Menurut penulis kajian Francisco Rodriguez, peraturan kuasa atau pengagihan kemungkinan boleh dijumpai dalam mana-mana fenomena yang dikaitkan dengan sistem-sistem yang rumit. Ini termasuk saiz lubang kawah bulan, kekuatan gempa, kekerapan perkataan dalam teks dan nilai syarikat di pasaran.

Dalam statistik, peraturan kuasa menerangkan hubungan antara dua kuantiti di mana sebarang perubahan relatif boleh membawa perubahan besar pada satu kuantiti yang lain. Dalam kes kemangkatan Maharaja Rom, peraturan kuasa yang terpakai ialah prinsip Pareto atau prinsip 80/20. Prinsip ini menyatakan peristiwa biasa mempunyai kemungkinan 80% berlaku dengan 20% lagi kemungkinan peristiwa luar biasa berlaku.

Untuk kes para Maharaja Rom, kemangkatan biasa dianggap satu perkara luar biasa dan ia diatasi perkara biasa berlaku iaitu kemangkatan atas sebab kega.na.san. Antara yang terkena ialah Claudius yang mangkat pada 54 Masihi. Baginda dikatakan dira.cu.n oleh isterinya sendiri, Agrippina bagi membolehkan puteranya Nero menaiki takhta sebagai Maharaja Rom seterusnya.

Sebaliknya, bagi maharaja lain seperti Augustus, Vespasian dan Hadrian, mereka berada pada sisi lain prinsip Pareto dan mangkat atas sebab penyakit. Mengikut statistik, maharaja yang lemah dan tidak mempunyai kemahiran politik berdepan kemungkinan paling tinggi untuk dibu.n.uh. Kemungkinan itu boleh saja bertambah sekiranya baginda menaiki takhta sebagai maharaja seterusnya.

Dari situ, kemungkinan bagi Maharaja Rom berdepan kemangkatan mengerikan berkurangan sehinggalah tahun pemerintahannya memasuki tahun ke-13. Di sinilah, kemungkinan tersebut kembali meningkat disebabkan oleh sama ada musuh baru muncul atau musuh-musuh lama kembali berpakat untuk mengan.ca.m kedudukan baginda.

Menariknya, ada seorang maharaja yang berada pada kedua-dua sisi prinsip Pareto iaitu Maharaja Trajan. Semasa era pemerintahan baginda, Antioch dilanda gempa bumi pada 115 Masihi tetapi baginda mangkat akibat penyakit biasa dua tahun kemudian. Ini menunjukkan tidak mustahil satu kuantiti boleh berada pada dua sisi prinsip ini seperti apa yang berlaku kepada Trajan.

Kalau anda berminat nak membaca mengenai Tamadun Rom lebih lanjut, makanya kami nak cadangkan pembelian KITAB TAMADUN ROM, buku terbaru kami untuk tatapan anda semua di webstore kami. Pautan: https://bit.ly/pratempahktmktr

RUJUKAN

Taub, Benjamin. (2021, 18 Oktober). Only One In Four Roman Emperors DITAPIS Of Natural Causes, Study Reveals.


Kedudukan Wanita Di Tanah Arab Ketika Zaman Jahiliyyah

Sebelum kedatangan Islam di Tanah Arab, kebanyakkan wanita dinjak maruah mereka atas dasar tanggapan yang serong oleh masyarakat ketika itu. Kaum lelaki kebiasaannya menganggap wanita sebagai alat untuk memuaskan hawa nafsu semata-mata dan dilakukan seperti barangan jual beli.

Malahan, penghinaan juga berlaku apabila isteri melahirkan anak perempuan kerana mereka percaya bahawa anak perempuan membawa bencana dan kesialan. Atas dasar ini juga, ada yang sanggup untuk mengambil langkah drastik dengan membunuh anak perempuan mereka. Nauzubillah.

Kedudukan wanita di zaman Jahiliyyah berada pada tahap yang rendah di mana kebanyakkan wanita di zaman ini didiskriminasikan hak-hak mereka. Maka, disini akan diberikan penjelasan bagaimana kedudukan dan martabat wanita di zaman tersebut.

Pertama, sudah menjadi kebiasaan bagi orang Arab ketika untuk membawa golongan wanita dalam peperangan dan berada di barisan belakang. Apa yang menjadi masalahnya ialah pihak yang menang di dalam peperangan akan menawan wanita-wanita pihak yang kalah dan wanita itu dihalalkan bagi mereka untuk melakukan apa sahaja sesuka hati mereka.

Namun demikian, anak-anak yang lahir daripada wanita itu kebiasaannya akan mendapat keaiban sepanjang hidupnya. Begirulah hinanya martabat wanita tatkala itu, dipindah milik dan diguna pakai seolah-olah tiada nilai.

Kedua, merungsingkan keadaan ialah amalan dan cara pernikahan pada zaman inorang-orang arab jahiliyah. Imam Bukhari meriwayatkan daripada Aishah R.A (Hadis No. 5127) bahawa perkahwinan di era jahiliyyah terbahagi kepada 4 bahagian.

(1) Pernikahan seperti yang diamalkan di zaman kini

(2) Kemudiannya ialah pernikahan “istibda” dimana seorang suami akan menyuruh isterinya untuk bersetubuh dengan lelaki sekian (fulan bin fulan). Si suami tidak akan menyentuhnya selagi isterinya tidak hamil, dan apabila dia hamil, maka atas kehendaknya untuk bersetebuh dengan isterinya atau tidak. Tujuan nikah dengan cara ini ialah untuk mendapatkan zuriat yang baik

(3) kemudiannya ialah sekumpulan lelaki tidak melebihi 10 orang  akan menyetubuhi seorang wanita dan apabila hamil maka wanita itu akan menamakan anaknya kepada seorang lelaki yang disukainya dari kalangan mereka.

(4) Wanita pelacur yang tidak menghalang sesiapa untuk menyetubuhi mereka bahkan mereka memasang bendera pintu rumah sebagai tanda kepada sesiapa yang mahu menyetubuhi mereka. Jika hamil, maka anaknya akan dinisbahkan kepada lelaki yang paling iras wajah dengan anaknya.

Tambah parah apabila wanita turut dibelenggu di bawah milik suami bukan seperti seorang isteri namun seperti hamba abdi yang dibeli melalui akad nikah. Apa yang menyedihkan ialah apabila seorang suami itu meninggal dunia maka isterinya pada kebiasaannya akan diwarisi oleh keluarga dan ahli waris terdekat dengan tujuan supaya isteri tersebut menebus dirinya.

Ketiga, bayi perempuan yang lahir di zaman ini pula kebiasaannya akan dibunuh. Bapa kepada bayi perempuan ini membunuh kerana bimbang mendapat malu atau bimbang tidak dapat membiayai kehidupan mereka. Bayi perempuan ditanam hidup-hidup oleh mereka seolah-olah mereka tidak mempunyai perasaan untuk membezakan antara manusia dan haiwan.

Allah S.w.t berfirman: Dan apabila seseorang dari mereka diberi kabar dengan (kelahiran) anak perempuan, hitamlah (merah padamlah) mukanya, dan dia sangat marah. Ia menyembunyikan dirinya dari orang banyak, disebabkan buruknya berita yang disampaikan kepadanya. Apakah dia akan memeliharanya dengan menanggung kehinaan ataukah akan menguburkannya ke dalam tanah (hidup-hidup)?. Ketahuilah, alangkah buruknya apa yang mereka tetapkan itu. (An-Nahl 58-59).

Ibnu Kathir berpendapat bahawa sekiranya mereka yakni ibu bapa tersebut memilih untuk memeliharanya serta menjaga bayi perempuan tersebut  maka nescaya mereka akan membiarkan anak perempuan mereka hidup dalam keadaan yang hina. Anak perempuan tersebut juga tidak akan diberi hak dalam harta warisan serta tidak diberi perhatian kerana kecenderungan untuk memelihara dan mendambakan anak-anak lelaki.

Allah menjawab serta memberi jawapan kepada pemikiran yang tidak realistik mereka bahawa anak perempuan itu membawa kehinaan dan bebanan di dalam surah al-Isra (31):

Dan janganlah kamu membunuh anak-anakmu karena takut kemiskinan. Kamilah yang akan memberi rezeki kepada mereka dan juga kepadamu. Sesungguhnya membunuh mereka adalah suatu dosa yang besar.

Keempat, pada zaman jahiliyyah juga zihar dihukumkan sebagai talaq di mana sudah menjadi “trend” di kala itu untuk para suami mengizharkan isterinya apabila sudah tidak disukai lagi. Implikasinya agar kritikal iaitu sudah jatuh haram persetubuhan dengan suami yang mengizharkannya buat selamanya atas dasar izhar dihukumkan sebagai talaq. Namun lebih besar peritnya ialah tujuan disebaliknya ialah menghalang isteri berkenaan daripada berkahwin dengan orang lain kerana kedudukannya yang tergantung.

Kelima, mereka turut mengamalkan yang tidak bermoral dengan mengahwini isteri bapa mereka (ibu tiri) setelah kematian bapa mereka. Perkahwinan seperti ini sudah dilarang apabila Islam datang kerana taraf ibu tiri sama seperti ibu kandung sebagaimana yang dinyatakan di dalam al-Quran yang bermaksud:

“Dan janganlah kamu berkahwin (dengan perempuan-perempuan) yang telah diperisterikan oleh bapa kamu kecuali apa yang telah berlaku pada masa yang lalu. Sesungguhnya perbuatan itu adalah satu perkara yang keji, dan dibenci (oleh Allah), serta menjadi seburuk-buruk jalan.”  (An-Nisa:22).

Apa yang menarik untuk ditegaskan disini ialah, bukan semua wanita di era Jahiliyyah berada dalam situasi seperti ini. Ini kerana kata al-Mubarakfuri bahawa wanita bangsawan mempunyai kelas yang tersendiri serta terpuji di kalangan orang Arab.

Hubungan lelaki dan isterinya yang berada dalam kalangan bangsawan boleh dikatakan berada dalam keadaan maju kerana wanita bangsawan mempunyai kebebasan untuk melaksanakan segala kemahuan, kehendak dan menyuarkan pendapatnya.

Wanita dalam kalangan bangsawan ini dipelihara dan dihormati sehingga masyarakat arab sanggup berperang bagi menegakkan kehormatan wanita bangsawan. Begitulah kehidupan, yang punya darjat pasti disanjung dan yang tidak punya apa-apa diinjak malah dihina.

Islam yang datang ke Tanah Arab dengan perutusan baginda Saw telah membawa sinar dan cahaya kepada kehidupan dan martabat wanita setelah sekian lama dihina. Islam telah memberi pengiktirafan dan penghormatan yang tiada tolok tandingnya kepada wanita dengan memberi hak yang sama dengan lelaki, bahkan di angkat ke darjat yang tinggi.

Agama Islam juga telah menghapuskan pandangan serong terhadap darjat wanita yang menjadikan mereka sebagai barang perhiasan dan barang permainan di era jahiliyyah.

Wanita  diletakkan sebagai penyeri dan tempat berkasih sayang di mana ianya merupakan naluri fitrah penciptaan manusia, bahkan sebaik-baik penyeri kehidupan manusia sebagaimana sabda baginda S.A.W yang bermaksud:

“Dunia adalah perhiasan, dan sebaik baik perhiasan adalah wanita yang solehah”

(HR. Muslim)

Sungguh perbezaan ini bukanlah bebanan dan dugaan namun saling melengkapi sebuah kehidupan. Islam datang dan memposisikan wanita, samada bujang atau berkahwin, sebagai suatu individu yang mempunyai hak-hak tersendiri, termasuklah hak untuk memiliki pekerjaan, pendapatan, harta dan kekayaan manakala bayi perempuan bukanlah keaiban malahan zuriat yang membawa keberkatan sama seperti lelaki. Wanita bukanlah untuk diperjudikan tetapi untuk dibimbing, didik dan disayangi.

A.R.KASA
Mahasiswa Jabatan Sejarah dan Tamadun Islam,
Universiti Malaya.

RUJUKAN:

1. Ahmad Shalaby, Sejarah dan Kebudayaan Islam.

2. Saffiyu Rahman al-Mubarakfuri, Sirah Nabawiyyah:al Rahiq al-Makhtum

3. Ibnu Kathir, Lubaabul Tafsir, Pent. Abdullah Bin Muhammad.

4.Kamal Ahmad Awn, al-Mar’ah fil Islam.


EA: Dari Artis Ke Kapitalis

Pada tahun 2013, The Consumerist, sebuah badan NGO “menganugerahkan” Electronic Arts (EA) sebagai syarikat terburuk di Amerika Syarikat. Ini menjadikan Electronic Arts sebagai satu-satunya syarikat yang menerima gelaran tersebut 2 tahun berturut-turut dan mengalahkan pesaing-pesaing seperti Bank Of America, BP dan juga Comcast. EA yang merupakan sebuah syarikat pembangun permainan video yang terkenal dengan francais permainan video bergenre sukan seperti FIFA, Madden NFL, dan NBA Live mendapat kritikan tersebut kerana langkah dan amalan perniagaan mereka yang disifatkan oleh pemerhati sebagai tamak dan memanipulasi pengguna. EA dilihat sebagai sebuah syarikat yang jahat, mengamalkan dasar dan amalan perniagaan yang tidak sihat, serta banyak memperdaya pengguna untuk mengaut keuntungan berlipat kali ganda.  Tetapi, jika kita ambil masa sejenak untuk melihat dan menelusuri kembali sejarah penubuhan EA, peristiwa seperti di atas adalah sesuatu yang jauh sekali berbeza dari apa yang diimpikan oleh Trip Hawkins sewaktu beliau menubuhkan EA.

Permainan Video Sebagai Satu Karya Seni

Tahun 1978, Amerika Syarikat. Apple adalah sebuah syarikat yang sedang pesat berkembang melalui komputer peribadi keluaran mereka. Di ketika itu, Apple yang baru sahaja melancarkan iterasi kedua komputer peribadi popular mereka, Apple II, disokong oleh 50 orang pekerja mampan dan berkemampuan yang memacu Apple menjadi syarikat bernilai $ 1 billion dalam masa 4 tahun sahaja.Salah seorang daripada pekerja Apple tersebut, adalah Trip Hawkins, lelaki yang bakal menubuhkan Electronic Arts (EA).

Hawkins memang dikenali di kalangan rakan sekerjanya sebagai seorang yang bersemangat dan meminati permainan video. Beliau memang berkeinginan tinggi dan memasang niat untuk menubuhkan syarikat permainan videonya sendiri sejak di universiti lagi. Pada tahun 1982, hasrat beliau menjadi kenyataan apabila beliau bertemu dengan Don Valentine dari syarikat Sequoia Capital. Sequoia Capital adalah syarikat yang banyak melabur dan membantu penubuhan banyak syarikat-syarikat Sillicon Valley seperti Apple, Google dan juga YouTube. Hawkins ketika itu berharap yang Sequoia Capital akan bekerjasama dengannya dan membiayai syarikat yang beliau ingin tubuhkan dan namakan sebagai Amazin’ Software.

Sequoia Capital bersetuju dengan cadangan Hawkins. Bersama-sama dengan dua lagi pelabur, Hawkins bejaya memperolehi modal sebanyak $ 5 juta untuk menubuhkan syarikatnya sendiri. Pun begitu, atas hasil perbincangan bersama antara mereka, nama Amazin’ Software tidak diterima. Ini kerana nama itu tidak mencerminkan visi dan misi yang diimpikan oleh Trip Hawkins. Hawkins membayangkan permainan video sebagai sebuah satu karya seni sama seperti filem,drama dan juga novel, dan syarikatnya sebagai sebuah studio yang menghasilkan dan mengeluarkan karya seni yang berkualiti tinggi kepada para pengguna. Oleh kerana itulah nama Electronic Arts (“karya seni eletronik”) dipilih.

Pembangun dan Pengaturcara Sebagai Artis

Hawkins ketika itu memandang para pembangun permainan video sebagai artis yang menghasilkan karya seni. Oleh kerana itu, EA mengamalkan polisi untuk menerbitkan permainan video daripada pembangun dan pengaturaca permainan video yang beroperasi secara bebas (freelancer). EA hanya berfungsi sebagai hub pengumbul bakat-bakat pembangun permainan video yang berkemampuan tinggi dan memberi tawaran kepada mereka supaya menerbitkan permainan video mereka di bawah nama EA. EA juga meniru langkah-langkah studio filem dalam menghasilkan permainan video dengan meletakkan penerbit, dan juga pengarah disamping mengambil idea untuk permainan video yang baru dari pembangun luar.

Pada musim bunga 1983, EA menerbitkan 6 siri pertama permainan video mereka (Archon: The Light and the Dark, Axis Assassin, Hard Hat Mack, Worms? Pinball Construction Set dan juga MULE) untuk platform komputer peribadi (PC) Atari 800. EA, tidak seperti syarikat yang lain berusaha keras memasarkan dan mengedarkan sendiri permainan video keluaran mereka kepada kedai-kedai runcit yang dikenalpasti (dahulunya kebanyakan permainan video hanya dijual melalui kedai runcit). EA tidak mahu melalui syarikat pengedar kerana mahukan kebebasan mutlak dan margin keuntungan yang tinggi dalam mengedarkan produk mereka sendiri. Ini membolehkan EA menguasai pasaran permainan video dan membuka peluang kepada mereka untuk mengedarkan permainan video dari syarikat-syarikat yang lain.

EA juga sebuah syarikat yang fleksibel. Melihat ancaman yang terdapat pada konsol pada ketika itu, (1983 adalah tahun kejatuhan industri permainan video), EA meletakkan fokus yang tinggi pada platform PC. EA juga meninggalkan komputer keluaran Atari yang pada ketika itu sedang dilanda kemelesetan dan mula beralih arah menerbitkan permainan video untuk Commodore dan juga Amiga. Langkah-langkah strategik yang diambil oleh EA ini membolehkan mereka terus berkembang menjadi antara syarikat penerbit permainan video yang terbaik di Amerika Syarikat pada waktu itu.

Langkah Licik ke atas Sega

Walaupun pada mulanya, EA tidak ambil peduli pada pasaran konsol dek kerana kejatuhan industri permainan video pada tahun 1983, EA mula gusar apabila melihat pasaran konsol yang kian berkembang sehingga bernilai berbillion dollar pada tahun 1989. Melihat peluang dan pasaran yang besar pada konsol, EA mula mengorak langkah untuk memasarkan permainan video ke pasaran konsol. Kebanyakan pembangun permainan video pada ketika itu cuba mengelak dari membangunkan permainan video untuk konsol kerana kekangan (seperti royalti yang tinggi, had pada keluaran tahunan, dan rekaan kartrij yang rumit) yang dikenakan oleh pemilik konsol terutamanya Nintendo.

Pada penghujung tahun 1989, Sega ingin mencabar dominasi Nintendo dengan membawa masuk konsol 16-bit keluaran mereka (Sega Genesis) untuk dipasarkan di Amerika Syarikat. Selain memiliki konsol yang lebih berkuasa dari Nintendo (Nintendo Entertainment System (NES) adalah konsol 8-bit), konsol Sega Genesis itu juga beroperasi menggunakan cip pemprosesan mikro MC 68000.EA yang mempunyai kemahiran dan pengalaman mengendalikan cip tersebut, berjaya melakukan reverse engineering pada cip tersebut yang membolehkan mereka menghasilkan sendiri permainan video tanpa bantuan teknikal dari Sega.

Trip Hawkins lantas mengambil peluang ini untuk berunding dengan Sega bagi mendapatkan tawaran dan perjanjian yang lebih menguntungkan. Hawkins mengugut akan menerbitkan permainan video tanpa perlesenan dan juga tidak akan membayar royalti kepada Sega jika Sega tidak bersetuju di atas syarat-syarat perjanjian yang Hawkins inginkan. Sega yang berada dalam keadaan terdesak dan ingin menghapuskan dominasi Nintendo akhirnya terpaksa mengalah dengan kehendak Hawkins. Ditambah pula, EA mempunyai koleksi permainan video yang bukan calang-calang, disamping mempunyai francais permainan video genre sukan yang cukup popular dikalangan pengguna. Sega melihat kerjasama dengan EA bukan sebagai tanda menyerah kalah, tapi sebagai satu langkah strategik dalam menangkis dominasi Nintendo.

Langkah segera yang diambil oleh EA membolehkan mereka mendominasi pasaran konsol Sega Genesis melalui permainan video keluaran mereka. Keuntungan EA meningkat berkali ganda dari $ 113 juta kepada $ 300 juta, kebanyakannya dibantu melalui hasil penjualan permainan video mereka untuk platform Sega Genesis. 35% dari keseluruhan koleksi permainan video untuk Sega Genesis adalah keluaran EA, dan ini membuatkan Nintendo yang berasa terancam, mengubah polisi mereka dan memberi tawaran lumayan kepada EA. EA mengambil peluang tersebut dan melancarkan permainan video mereka untuk konsol Super NES dan membolehkan mereka untuk mula menguasai pasaran konsol. Pada tahun 1992, jualan permainan video konsol bagi EA mengatasi jualan permainan video untuk platform PC (56% untuk Sega Genesis, 18% untuk Nintendo SNES dan selebihnya untuk PC).

EA Sports

Hawkins sewaktu di universiti lagi obses dengan permainan bertemakan genre sukan terutama sekali sukan American Football. Ini terbukti apabila Hawkins sendiri menghasilkan sebuah board game bertemakan American Football yang diberi nama Accu-Stat Pro Football sewaktu di universiti. Berbekalkan sedikit modal yang diberi oleh bapanya ($5000), board game tersebut merupakan usaha perniagaan pertama Hawkins sebelum beliau menubuhkan EA. Walaupun usaha tersebut gagal, ia banyak memberi pengajaran kepada Hawkins dalam selok-belok perniagaan.

Pada tahun 1983, EA menerbitkan permainan video One on One. Bertemakan bola keranjang, permainan video itu menampilkan dua atlet terkenal sukan tersebut (Doktor J dan Larry Bird) bertentang satu lawan satu dalam permainan video tersebut. Disamping itu, EA juga menampilkan mereka pada kulit muka dan juga pengiklanan bagi mempromosikan One on One dengan lebih berkesan. Kejayaan One on One memberi semangat kepada Hawkins untuk mencuba sekali lagi menerbitkan permainan video bertemakan sukan American Football.

Hawkins mengambil strategi yang sama dengan One on One dan bekerjasama dengan jurulatih Oakland Riders, John Madden bagi membantunya menghasilkan permainan video American Football. Hawkins menginginkan permainan video ini memberikan pengalaman yang realistik dan selari dengan pengalaman bermain di atas padang. Oleh kerana itulah pengalaman dan input yang diberikan Madden sangat berharga kepada Hawkins yang membolehkannya membangunkan permainan video simulasi American Football. Diberi nama sebagai John Madden Football, dan dilancarkan pada tahun 1988, ia mewujudkan francais EA yang paling popular dan paling lama bertahan sehingga sekarang. Selepas itu, EA meneruskan langkah cemerlang tersebut dengan banyak menerbitkan permainan video sukan yang pelbagai. Di samping mempamerkan atlet-atlet popular, EA juga bekerjasama dengan rangkaian televisyen seperti ESPN yang membolehkannya terus mendominasi permainan video genre sukan sehingga sekarang. EA Sports adalah jenama yang digunapakai EA bagi mewakili koleksi permainan video sukan mereka dan jenama ini sangat popular dan dikenali di seantero dunia.

Anjakan Budaya dan Pembunuh Kreativiti

Kejayaan demi kejayaan yang dikecapi oleh EA dan Hawkins membolehkan mereka berdiri selesa sebagai antara syarikat ulung permainan video di Amerika Syarikat. Pun begitu, nilai dan budaya yang dipegang oleh EA saban hari makin susut. Disebabkan oleh perjanjian dan komitmen yang dipegang oleh EA kepada setiap platform, polisi Hawkins yang menitikberatkan pembangun permainan video dari luar mula dilupakan. EA mula banyak membangunkan permainan video mereka sendiri kerana ingin mengekalkan kedudukan mereka dalam industri. Lagipun proses pembangunan permainan video makin lama makin kompleks dan memerlukan penglibatan orang yang ramai, dan kebanyakan pembangun indie tidak memiliki kemampuan ini.

Dalam mengembangkan lagi syarikat, dan menambah jumlah pembangun permainan video di dalam EA, EA mengambil langkah dengan mengambilalih syarikat yang pada hemat mereka berpotensi tinggi. Namun begitu dalam kerakusan mereka mengambilalih syarikat, polisi yang mereka tetapkan hanyalah bertujuan untuk mengaut keuntungan maksima tanpa mengambil kira kehendak pengguna dan juga para pembangun serta pengaturcara permainan video. Langkah EA tersebut disamping memberi kekangan kepada syarikat yang diambil alih, ia turut membunuh budaya kreativiti dan inovasi lantas menjadikan syarikat itu hilang daya kemampuannya.

Syarikat pertama yang EA ambilalih adalah Distinctive Software pada tahun 1991. Distinctive Software-lah yang bertanggungjawab memperkenalkan francais Need for Speed kepada peminat di seluruh dunia. Tahun 1992 pula menyaksikan Origin System diambilalih oleh EA. Origin dipertanggungjawab untuk membangunkan permainan video RPG Ultima. Disebabkan kurangnya sambutan peminat keatas Ultima, Origin System dibubarkan pada tahun 1999. Mangsa EA yang seterusnya adalah Bullfrog Studios yang popular dengan francais Syndicate. Bullfrog Studio ditutup pada tahun 2004, dan kesemuanya pekerjanya diserap oleh EA.

Pada penghujung 1990-an, EA mengambil dua syarikat yang membangunkan francais popular permainan video untuk mereka. Yang pertama adalah Maxis yang diambilalih pada tahun 1997. Maxis adalah syarikat pembangun permainan video yang membangunkan francais popular Sim City dan juga The Sims. Ramai gamers meminati francais ini kerana konsep inovatif dan rekabentuk permainan yang lain dari norma. Namun begitu, atas kerakusan EA, francais popular The Sims dan SimCity terbunuh dan menerima kritikan hebat dari gamers sehingga sekarang. Perkara yang sama juga berlaku kepada Westwood Studios yang diambilalih pada tahun 1998. Westwood yang membawa Command and Conquer kepada peminat sedunia kini tinggal sepi apabila studionya ditutup pada tahun 2003. EA sekali lagi membunuh francais yang menjadi kegilaan peminat RTS (Real-Time Strategy) kerana sifat tamak haloba yang tidak mengenal sempadan.

Peristiwa-peristiwa di atas berlaku kebanyakannya disebabkan oleh perubahan tampuk pemerintahan EA. Trip Hawkins berundur pada tahun 1991 dan melantik Larry Probst sebagai CEO baru EA bagi menggantikannya. Hawkins berhasrat untuk menceburkan diri dalam perniagaan konsol dan menubuhkan syarikat baru, 3DO. Probst yang merupakan seorang usahawan mula sedikit demi sedikit merubah visi,budaya dan amalan syarikat kearah yang lebih menguntungkan. EA mula fokus pada francais mereka yang lebih memberikan keuntungan dan pada masa yang sama mula mengeluarkan permainan video sukan mereka secara tahunan. Kebanyakan pengambilalihan syarikat berlaku pada era Larry Probst. Pada tahun 2007, Probst pula berundur dan melantik John Riccitiello sebagai CEO EA. Walaupun Riccitiello berhenti mengambil alih syarikat permainan video secara rakus, namun polisi Riccitiello yang menindas dan lebih kepada mementingkan keuntungan menjatuhkan reputasi EA dan menyebabkan mereka dilabel sebagai syarikat kapitalis yang tamak.  Pada era Riccitiello-lah, EA menerima tempelak yang hebat dan dikritik sebagai syarikat terburuk di AS untuk dua tahun berturut-turut.

Kerugian yang dialami oleh EA kerana kritikan tersebut memaksa Riccitiello untuk berundur dan meletak jawatan. Andrew Daniels dilantik sebagai CEO dan beliau berjanji untuk membawa EA keluar dari kepompong kritikan dengan memberi sepenuh perhatian kepada kritikan dan kehendak pengguna. Pada mulanya, langkah Daniels nampak berkesan apabila EA mula mengeluarkan permainan video yang berkualiti tinggi dan menepati citarasa pengguna. Permainan video seperti Battlefield 1, Dragon Age: Inquisitions dan juga Titanfall adalah antara produk-produk hebat yang dikeluarkan EA yang menerima sambutan hangat dari para pengguna.

Namun begitu, akhir-akhir ini, gamers dapat melihat yang EA seakan tidak serik. Banyak kontroversi dan langkah yang diambil oleh EA menyebabkan ia kembali menerima kritikan dari gamers seluruh dunia. Kontroversi seperti permainan video yang tidak berkualiti (Mass Effect Andromeda), penutupan studio popular (Visceral Studios yang menghasilkan francais Dead Space) dan tidak lupa juga kontroversi loot box Star Wars Battlefront 2  (SWBF2) yang menerima tempelak yang sangat hebat dari para pengguna dan juga pihak media. Pun begitu, ada petanda yang baik yang EA nampaknya mendengar kritikan dan keluhan pengguna. Mutakhir, atas kritikan ke atas SWBF2, EA telah meletakkan semula semua karakter utama dalam SWBF2 tanpa perlu di-unlock. EA juga memperkenalkan sistem loot box dan mikrotransaksi yang lebih bersifat kosmetik bertepatan dengan hasrat pengguna. Adakah ini bermakna EA telah insaf? Biarlah masa yang menentukannya. Namun begitu, saya berharap EA akan kembali semula menjadi syarikat yang menghasilkan permainan video sebagai karya seni seperti yang dicanangkan oleh namanya dan bukannya alat untuk mengaut keuntungan. EA adalah Electronic Arts, bukannya money arts.

Rujukan:

Fleming, Jeffrey (Februari, 2007), “We See Farther – A History of Electronic Arts”. Gamasutra

Burstiner, Marcy, ‘Game Plan Pays Off; Software Maker Plays to Win in Competitive Field,’ San Francisco Business Times, May 21, 1993

Campbell, Colin (Julai, 2015), “How EA lost its Soul”. Polygon

Totilo, Stephen (Jun, 2010), “The Unexpected Gamer who Runs EA”. Kotaku

Tassi, Paul (November, 2017), “In 2017, EA Has Turned Into An Industry Punching Bag Once Again”

Business Casual (Ogos, 2017), “The Rise of EA … And Where It Went Wrong”. YouTube https://www.youtube.com/watch?v=xSBC3OIzjIc&t=645s


Sifat Melatah Dan Amuk Melayu Menurut Catatan British

Semalam aku ada tengok video latah seorang lelaki di satu lapang sasar. Keras perut menahan ketawa. Arwah uwan aku memang seorang pelatah tetapi masih dalam keadaan terkawal, namun kesukarannya mengawal ketika latah datang atau apabila disakat sangat menyeksa dan mengguris hati. Sekali dua kelakar lagi, cucunya ini boleh senyum-senyum lagi (aku pantang uwan aku disakat) tetapi bila lebih-lebih, kita jadi marah.Berpeluh dan mengucap panjang arwah apabila disakat dan melatah. Kadang-kadang uwan aku secara refleks menekup sendiri mulutnya mengelakkan dirinya snediri dari menjerit mengucapkan perkataan yang teruk atau lebih teruk lagi mencarut tanpa sedar.

Jadi aku faham sangat masalah orang latah ini bagaimana sukarnya mereka mengawal refleks dan trauma tindakbalas spontan akibat latah yang dihidapi.

Perkataan latah secara istilahnya mungkin mengambil maksud perkataan ‘lata’ yang bermaksud taraf yang terkebawah, daif, mendatangkan kehinaan dan aib (rujuk Kamus Dewan Edisi Keempat).

Kini banyak kajian dilaksanakan oleh pengkaji-pengkaji antropologi. Misalnya latah seperti ditulis dalam satu kajian telah mengkategorikan ia sebagai satu sindrom terkait-budaya (cultural-bound syndrome) dan kajiannya mendapati, latah boleh dijumpai dalam kalangan Melayu dan Jawa (Winzeler 1984).

Pemerhatian bukan saintifik dua orang kolonialis di bawah juga adalah penelitian mereka terhadap sindrom latah di kalangan Melayu semasa mereka berkhidmat untuk kerajaan Inggeris di Tanah Melayu sekitar tahun 1890-an.

Apa yang menarik, kedua mereka menjalankan pemerhatian ke atas subjek lelaki, berbeza dengan persepsi umum kini bahawa latah lebih banyak dihidapi dari kalangan wanita Melayu.

Penelitian akan budaya atau fenomena-fenomena unik dan eksotik seperti latah ini sebenarnya satu kekaguman dan kehairanan kepada mereka, antara tarikan kepada mereka untuk datang bertugas jauh dari England sebagai penjawat awam British di Tanah Melayu.

Sir Frank Athelstane Swettenham atau Frank Swettenham, iaitu Residen General British pertama bagi Negeri-negeri Melayu Bersekutu mencatatkan hasil pemerhatiannya dalam buku bertajuk “Malay Sketches” pada tahun 1895.

Dalam bab “Latah” dua orang anggota polis Melayu yang dinamakan sebagai ‘Kassim Besar’ dan ‘Kassim Kechil’ menjadi subjek pemerhatiannya. Frank Swettenham yang fasih Bahasa Melayu menulis keduanya sebagai ‘Kassim Major’ dan ‘Kassim Minor’.

Antara dapatannya menyatakan bahawa antara kedua ‘Kassim’ ini terdapat persamaan tentang latah, walaupun antara mereka memilik perwatakan yang berbeza.

Kassim Kechil yang juga pembantu beliau lebih mesra dan mudah didekati dan latahnya tidaklah begitu bahaya, tetapi tidak dengan Kassim Besar yang lebih bengis dan mudah baran, lebih menakutkan ketika melatah.

Kedua-dua anggota polis ini menurut Frank Swettenham akan tidak semena-mena mengikut atau menurut sahaja apa yang disuruh atau dikata, mengajuk semula apa yang dibuat oleh penyakatnya.

Beliau berpendapat bahawa ada kemungkinan bahawa latah bukanlah penyakit yang berkait pada genetik semata-mata kerana latah boleh juga ditemui dari kalangan Cina dan masyarakat Siam yang diantara mereka dan Melayu menurutnya tiada kaitan genetik secara langsung.

Malah di akhir bab “Latah” ini, Frank Swettenham menyatakan bahawa beliau pernah mendengar tentang keadaan seumpamanya juga ditemui di kalangan pembalak di hutan Kanada.

Hugh Clifford, seorang pegawai British yang memiliki kecintaan tinggi terhadap budaya dan adat resam Melayu, juga fasih berbahasa Melayu telah menulis “Studies in Brown Humanity” pada tahun 1898 di bawah pula ada mengaitkan latah dengan amuk, juga unik kepada Melayu.

Beliau mengaitkan ia dengan kejadian amuk oleh seorang Melayu, juga merupakan tindakan luar kawal dan berlarutan yang membahayakan, tanpa disedari sendiri oleh pelaku.

Pemerhatian beliau juga keatas seorang Melayu, bernama ‘Sat’ di dalam bab “Some Notes and Theories concerning Latah” menyatakan bahawa latah keadaan yang mendatangkan satu kesakitan yang tidak dapat dijelaskan, menyebabkan penghidapnya mengalami kejutan, hilang kawalan diri untuk satu tempoh apabila latah dicetuskan melalui sentuhan, bunyi atau kejutan-kejutan lain.

Beliau turut menulis akan harapannya diakhir bab supaya latah dikaji secara saintifik oleh pengkaji dan menilai sama ada latah adalah terhad dalam budaya Melayu semata-mata atau lebih merupakan kekurangan individu.

Tulisan kedua-dua kolonialis ini adalah antara rujukan terawal yang dicatatkan secara sistematik tentang latah di kalangan orang Nusantara. Kajian saintifik moden berlatarbelakangkan tema latah di seluruh dunia masih lagi menggunakan rujukan kedua kolonialis ini dalam kajian masing-masing.

Selain universiti tempatan Malaysia dan Indonesia, antara kajian terkini tentang latah boleh diperolehi dalam jurnal antropologi oleh Michigan State University, Amerika Syarikat.

Latah sehingga kini mungkin dianggap sebagai lelucon semata-mata di kalangan kita kerana ramai antara kita bukan penghidapnya.

Winzeler dalam kajiannya juga menulis bahawa ia bukan dikategorikan sebagai penyakit di kalangan masyarakat Melayu dan rantau Nusantara, tetapi percayalah ia sebenarnya bebanan bagi mereka yang menderita kerananya sejak sekian lama.


Sati: Tradisi Isteri Bαkar Diri Selepas Kemαtian Suami

Sati secara harfiah bermaksud ‘wanita suci’. Dalam konotasi budaya, ia merujuk kepada satu amalan Hindu yang menuntut kaum isteri supaya memba.kar diri sendiri tatkala kema.tian suami. Intipatinya tidak lain adalah sebagai simbol kesanggupan untuk sehidup sema.ti.

Amalan sati mengambil sandaran daripada empat sumber iaitu Rig Veda, Atharvaveda, Mahabharata, dan legenda isteri Shiva.

Dalam Rig Veda 10.18.7 misalnya, ada ayat berbunyi: “… Benarkan isteri-isteri melangkah ke dalam api dalam keadaan rapi…” Walaupun ayat tersebut mempunyai pelbagai tafsiran, ia sering dijadikan rujukan bagi membenarkan amalan sati.

Dalam Mahabharata pula, amalan sati terjadi selepas babak kema.tian Pandu. Lantaran Pandu ada dua isteri, maka isterinya yang tua (bernama Kunti) diberi keutamaan untuk melakukan sati. Madri si isteri muda pula dibiarkan hidup untuk menjaga anak mereka yang masih kecil. Ini kemudian melahirkan ketetapan bahawa sati dikecualikan buat isteri muda, isteri yang mengandung, dan isteri yang masih ada anak kecil.

Bagaimana pun, berbanding dua sumber di atas, amalan sati paling kerap dikaitkan dengan legenda Shiva dan isterinya. Dalam legenda tersebut, Shiva tidak disukai oleh bapa mertuanya yang bernama Daksha. Pernah suatu ketika, Daksha mengadakan majlis besar-besaran tanpa menjemput menantunya. Sudah tentu, tindakan itu menjatuhkan maruah Shiva.

Maka bagi membantah sikap ayahnya dan menyeka air muka suaminya, Sati pun menzahirkan amarah dengan memba.kar diri sendiri. Ketika api sedang menyeluruhi tubuhnya, Sati sempat berdoa supaya dapat menjadi isteri Shiva lagi. Doanya dimakbulkan dan Sati kemudian dilahirkan semula sebagai Parvati.

Namun, perkaitan antara amalan sati dan legenda Sati ini dikritik lantaran Dewi Sati tidak pun kema.tian suami ketika membαkar dirinya sendiri. Jadi sebetulnya, kedua-dua perkara tersebut tidak sesuai untuk dikaitkan sama sekali lantaran amalan sati hanya melibatkan isteri yang kema.tian suami.

Cuma mungkin, legenda itu diambil bagi memeri-pentingkan elemen samsara dalam amalan sati. Samsara adalah kitaran hidup, ma.ti, dan lahir semula dalam ajaran Hindu. Ia sama ada lahir semula sebagai binatang, manusia, ataupun dewa (disebut moksha atau menyatu dengan tuhan).

Sati, dalam sudut ini, adalah satu cara untuk mendapat inkarnasi yang lebih baik. Sebab itu, sati hanya diamalkan oleh kaum isteri dari kasta selain Brahmin. Ini kerana kasta Brahmin adalah kasta tertinggi justeru tidak berhajat terhadap samsara yang lebih baik, tidak seperti kasta lain yang boleh lahir semula sebagai anggota kasta yang lebih tinggi.

Maka pada satu sisi, sati membolehkan pergerakan antara-kasta dalam masyarakat Hindu. Pada sisi lain pula, ia menin.das kaum wanita khususnya janda.

Amalan ini pada peringkat awalnya dilakukan secara sukarela, terutama ketika ia masih terhad dalam lingkungan kasta Kshatriya. Ini sebagaimana yang terakam dalam Prasasti Bhanugupta, prasasti pertama yang bercerita tentang sati.

Dalam prasasti yang bertarikh 510 Masehi itu, dikisahkan bagaimana isteri kepada Goparaja, pembantu raja Bhanugupta melakukan sati selepas suaminya terkor.ban dalam pertem.puran melawan Maitra di Eran. Senario sama dapat dilihat pada ratu-ratu Rajasthan yang meninggalkan cap tangan pada Kubu Mehrangarh sebelum melakukan sati, sebagai tanda kenang-kenangan.

Namun seiring peredaran masa, ia semakin dipaksakan ke atas orang kebanyakan. Andai ada janda yang enggan melakukan sati, dia diminta berkabung sepanjang hidup bagi menghormati mendiang suami. Makannya tidak boleh lebih dari sekali dalam sehari. Tidurnya tidak boleh beralaskan katil atau tilam empuk. Kepalanya perlu dicukur setiap bulan dan dilarang pula keluar rumah kecuali untuk pergi ke kuil.

Semua aturan ini bagaimana pun tetap membuatkannya rendah dalam masyarakat. Jadi, bagi sebilangan yang kemαtian suami, mereka cuma ada dua pilihan; ma.ti dalam api atau hidup dalam maki.

Sememangnya, senario ini tidaklah menggambarkan keadaan keseluruhan. Masih ada janda yang berkahwin semula dan meneruskan kehidupan dengan bahagia. Ini sebagaimana anjuran kitab agama mereka juga, seperti Atharvaveda 18.3.2: “Bangun dan masuklah ke alam kehidupan, hai wanita… pergi kepada dia yang pinang dikau, suami kedua dikau…”

Cuma, sejarah tidak dapat menafikan yang amalan sati berlaku dengan cukup berleluasa. Ia cuba dibas.mi berkali-kali baik semasa pemerintahan Mughal pada kurun ke-16 dan ke-17 mahupun semasa era kolonial British pada kurun ke-18. Namun, tradisi lama sukar ma.ti.

Hanya pada tahun 1829, barulah usaha yang dilakukan membuahkan kesan. Pada tahun tersebut, Raja Ram Mohun Roy dengan kerjasama gabenor British bernama Lord William Bentick menggubal akta pengha.raman sati. Menerusi akta tersebut, pengamal sati dan sami yang terlibat dijatuhi hu.kuman ma.ti. Semenjak itu, kes sati mula berkurangan.

Apapun ia masih diamalkan lagi dan lagi. Kes paling terkini berlaku pada 1987, melibatkan seorang wanita bernama Roop Kanwar yang kema.tian suami selepas hanya lapan bulan berkahwin. Kes ini berlaku di Kampung Deorala, Rajasthan dan ia mendorong kerajaan India untuk meminda lagi akta baru, iaitu Akta Pembasmian Sati 1987.

Akta tersebut mengenakan pengha.raman ke atas tiga perkara; amalan sati itu sendiri, pemujaan terhadap pengamal sati, dan pembinaan kuil khusus untuk pengamal sati. Ini sekali gus mema.tikan sati, salah satu tradisi di mana isteri perlu ikut ma.ti bersama mendiang suami yang tidak hanya terhad di India, tetapi juga di serata dunia seperti Ukraine, Afrika, dan Scandinavia.

RUJUKAN

Agbo, Njideka. (2020). Sati: The Widow-(ditapiskan) Culture in India. The Guardian.

Chakraberty, Chandra. (2006). A Study in Hindu Social Polity (Halaman 273). Cosmo.

Fisher, Martini. (2016). Suttee: (ditapiskan) Ancient Lessons on How to be a ‘Good Wife’ and a ‘Redeemed Widow’. Ancient Origins.

Grid, Lawz. (2019). History Behind the Origin and Abolition of Sati System in India. Medium.

Jain, Richa. (2018). The History Behind Sati, a Banned Funeral Custom in India. The Culture Trip.